Bluelight : Punca anda mengalami kesukaran untuk tidur

Adakah anda mengalami kesukaran untuk tidur pada waktu malam? Sekiranya ya, cuba anda kenalpasti adakah anda sering menggunakan gadjet seperti telefon pintar ataupun tablet pada waktu malam sebelum tidur? tahukah anda bahawa sekiranya anda menggunakan gadjet sebelum tidur, ia akan menyebabkan kesukaran untuk tidur secara optimum.

Cahaya terdiri daripada zarah elektromagnetik yang yang bergerak di dalam gelombang. Gelombang ini menghasilkan tenaga bergantung kepada panjang gelombang tersebut.

Setiap panjang gelombang diwakili oleh warna yang berbeza, dan dibahagikan ke dalam kategori berikut : sinar gamma, sinar-x, sinaran ultraviolet (UV), cahaya yang kelihatan, cahaya inframerah, dan gelombang radio

Namun, mata manusia hanya sensitif kepada satu bahagian sahaja iaitu cahaya yang mampu dilihat (visible light). Bluelight berada di dalam kategori ini dan ia merupakan cahaya dengan panjang gelombang yang sangat pendek.

Oleh hal yang demikian, ia menghasilkan tenaga yang sangat banyak. Kesannya, sekiranya mata kita terdedah kepada cahaya ini pada waktu yang sangat lama, mata kita akan mengalami kerosakan dan kesakitan untuk jangka masa yang lama.

Banyak kajian telah membuktikan bahawa bluelight yang dihasilkan oleh screen LED telefon pintar mampu memperlahankan atau menyekat pengeluaran hormon melatonin, iaitu hormon yang akan memberi 'signal' kepada otak kita bahawa sudah sampai masanya untuk tidur.

Tanpa hormon tersebut, kita akan terjaga lebih lama berbanding biasa.

Sekiranya anda inginkan tidur yang baik, maka jauhkanlah gadjet-gadjet anda daripada diri anda pada waktu malam sebelum tidur. Namun, sekiranya anda terdesak ingin melakukan kerja ataupun ingin menonton drama pada waktu malam di telefon anda, anda boleh lah memuat turun aplikasi-aplikasi yang dapat membantu anda untuk megelakkan daripada bluelight yang dihasilkan seperti aplikasi bluelight filter yang anda boleh dapati di Google Playstore.


10 Cabaran Individu Kidal Yang Orang Lain Tak Akan Faham

Kidal adalah unik. 10% peratus daripada populasi di dunia ini adalah individu dominan tangan kiri. Walaupun menjadi minoroti, ia tidak mengubah apa-apa pun mengenai seseorang dan paling penting tidak menentukan masa depan seseorang. Menjadi individu kidal memberikan banyak manfaat, seperti penting dalam beberapa jenis sukan dan juga dikatakan mempunyai IQ yang lebih tinggi.

Namun kita tak dapat nafikan bahawa terdapat banyak rutin harian yang mencabar bagi mereka yang kidal. iluminasi.com ingin berkongsi 10 cabaran harian yang dihadapi oleh individu kidal.

Kebanyakan gitar diciptakan secara standard iaitu dengan fret gitar akan berada di sebelah kanan. Individu kidal menggunakan tangan kiri untuk melakukan "strum", terbalik bagi individu tangan kanan. Dan jika anda pergi ke rumah rakan anda yang mempunyai gitar, boleh dikatakan 95% anda tak akan dapat bermain gitar tersebut kerana susunan tali bagi gitar orang tangan kanan adalah terbalik bagi mereka yang kidal. Seksa bukan?

Selain itu, jika gitar tersebut berbentuk seperti hourglass yang biasa dijumpai, itu tidak mengapa. Namun bagi gitar yang mempunyai bentuk tersendiri dan unik, kemungkinan besar orang kidal harus melupakan hasrat mereka untuk membelinya. Ini kerana jika gitar yang diciptakan untuk orang kanan digunakan oleh orang kidal, ia sama ada sukar untuk dimain atau kelihatan sangat pelik kerana terbalik.

Anda pasti perasan bahawa dapur anda mempunyai sinki di bahagian kiri sekali kan? Sinki dicipta untuk berada di sebelah kiri supaya ruang di sebelah kanan boleh digunakan untuk meletakkan pinggan yang dibasuh atau sebagai platform untuk memotong. Situasi ini tiada masalah bagi individu tangan kanan.

Bagi individu kidal, mereka terpaksa berganjak lebih jauh ke kanan jika ingin melakukan sesuatu kerana nature mereka yang lain.

Ini antara yang paling ketara, jika anda lihat seseorang itu menggunakan mouse menggunakan tangan kiri, pasti anda berasa pelik kan? Walaupun terdapat ramai individu kidal yang menggunakan mouse dengan tangan kanan kerana telah biasa menggunakan tangan kanan sejak mula menggunakan komputer, tetapi masih terdapat mereka yang menggunakan tangan kiri.

Tetapi bagi penulis, bagus untuk mereka yang kidal menggunakan tangan kiri untuk mengawal mouse, teruskan identiti anda!

Tetapi ia sukar jika anda perlu menggunakan komputer di tempat awam seperti di makmal atau sebaliknya kerana biasanya mouse akan berada di bahagian kiri dan anda terpaksa mengubahnya ke kiri, tetapi kalau tidak boleh diubah, bagaimana?

Boleh dikatakan yang paling menyeksakan bagi orang kidal! Penulis tak tahu jika ada gunting yang dicipta khas untuk orang kidal, tetapi jika ada pun, memang sukar nak cari! Gunting biasanya berbentuk sama di bahagian pemegangnya, yang mana amat tidak selesa untuk digunakan menggunakan tangan kiri.

Tangan akan menjadi sangat sakit ketika menggunting dan kalau anda hebat, anda akan mendapat hasil guntingan yang lurus, kalau tak, nasiblah.

Tapi tak jadi masalah besar kerana bukan anda akan menggunting dalam masa yang lama pun kan. Tapi jika kerja anda adalah penggunting kain dan anda kidal? Memang kena ada gunting peribadi.

Yang ni memang seksa. Kebanyakan meja lipat yang digunakan sama ada di sekolah, universiti atau pusat kursus adalah khas untuk orang tangan kanan. Bagi mereka yang kidal, adalah sangat mencabar bagi mereka untuk menulis kerana tangan mereka akan tergantung, tak seperti orang lain yang boleh meletakkan tangan di atas meja sambil menulis.

Mungkin kalau anda selalu gunakan meja itu, lebih baik buat custom made!

Ini sebenarnya tidak lah membawa masalah sangat jika anda selalu mengepam minyak dan dah tahu apa nak buat. Tetapi kadang-kadang anda terlupa dan tersalah arah menyebabkan paip pam itu berpintal-pintal. Jadi perlu berpusing untuk mengubah posisi badan bagi mengisi minyak. Orang belakang pula pasti akan berasa hairan mengapa anda berpusing-pusing untuk mengisi minyak.

Walaupun tak pernah lagi penulis berhadapan dengan orang yang datang bersalaman menggunakan tangan kiri, namun menurut mereka yang kidal, ia kadang-kadang terjadi. Oleh kerana terlalu biasa menggunakan tangan kiri, mereka terlupa dan secara semulajadi menghulurkan tangan kiri untuk bersalaman.

Sudah tentunya tidak membawa apa-apa masalah pun, tetapi agak pelik lah bagi orang lain.

Sebelum menulis bahagian ini, penulis sendiri yang mencubanya. Bagi individu tangan kanan, anda akan memegang hulunya menggunakan tangan kiri dan memutarkan pemutar menggunakan tangan kanan. Tetapi ia terbalik bagi individu kidal.

Dengan memegang hulu menggunakan tangan kanan dan memutar menggunakan tangan kiri, anda akan mendapati tangan anda adalah bersilang dan cabarannya adalah sangat sukar untuk memutarkan pemutar tersebut serta mengambil masa yang lama.

Pergi bank dan perlu isi borang, dan apa yang anda lihat adalah pen yang disediakan dilekatkan pada bahagian sebelah kiri kaunter. Untuk menggunakannya, anda perlu mengubah posisi badan berkali-kali sebelum boleh menulis.

Pasti individu kidal amat setuju dengan point ini, iaitu kertas biasanya menjadi kotor ketika menulis. Lebih-lebih lagi jika menggunakan pensel. Sambil menulis dari kiri ke kanan, tangan anda akan bersentuhan dengan kertas dan secara tak langsung akan membuatkan tangan dan kertas anda kotor akibat ink.

Juga, mereka yang kidal amat tidak sukakan buku yang mempunyai gegelung, lebih-lebih lagi jika gegelung itu sangat besar. Ini kerana ia akan menyukarkan individu kidal untuk menulis.

Satu lagi, anda akan sentiasa berlaga bahu dengan rakan anda di sebelah ketika menulis jika rakan anda menggunakan tangan kanan.


Senarai 10 Panggung Wayang Paling Mewah di Dunia

Kita semua tahu bahawa semua orang perlukan hiburan dalam kehidupan mereka. Pada masa lalu, trend menonton filem di pawagam tidak wujud kerana sesetengah keluarga yang ketinggalan zaman menganggapnya sebagai perkara yang tidak elok. Tetapi hari ini, trend berkunjung ke pawagam telah meningkat jauh lebih banyak daripada jangkaan, malah orang ramai lebih gemar menonton filem di panggung wayang.

Bilangan panggung wayang di setiap negara atau bandar semakin meningkat setiap hari. Terdapat banyak jenis pawagam di setiap negara yang berbeza mengikut bajet dan permintaan pelanggan di sesuatu tempat. Sesetengah pawagam sangat terkenal kerana mewah dan juga mahal.

Pawagam mewah boleh jadi berbeza dari yang biasa seperti berada di tempat yang berbeza, di dalamnya ada tempat tidur dan bukannya kerusi, mempunyai skrin besar berbanding saiz biasa dan lain-lain lagi.

Ciri-ciri mewah boleh disediakan kepada pelanggan menerusi banyak cara dan kemudahan. Dengan membaca artikel ini, anda akan dapat mengetahui tentang 10 buah panggung wayang paling mewah di dunia.

Ia adalah pawagam yang paling berbeza dan unik yang anda pernah lihat di dunia. Lokasi pawagam ini sangat menarik dan berbeza daripada mana-mana teater lain. Pawagam ini juga terbuka dan terletak di sebuah pulau.

Hanya beberapa orang yang bertuah sahaja yang akan dibawa ke pulau ini untuk menonton filem melalui sebuah bot. Orang yang pergi ke sana kurang memberi perhatian kepada filem yang sepatutnya ditonton, tetapi mereka lebih fokus pada pandangan yang sangat memukau. Ia dianggap pawagam paling mewah di dunia.

Ia adalah jenis panggung wayang yang sangat tersendiri dan lain dari yang lain. Menggantikan tempat duduk, terdapat katil untuk pengunjung menonton filem. Penonton berasa lebih selesa seolah-olah seperti sedang menonton filem di rumah mereka di atas katil dengan sistem muzik yang kuat dan skrin besar.

Susunan ini sesuai untuk pasangan. Ia adalah idea baru yang dilancarkan oleh sebuah pawagam. Ia dianggap sebagai pawagam mewah di mana penonton berasa paling selesa berbanding pawagam lain.

Pawagam ini direka dengan gaya yang sangat memukau dan mencuri perhatian. Di teater ini, terdapat tempat duduk berbentuk kereta dengan meja di hadapannya. Kerusinya kelihatan seperti kereta dan di depan kereta dibentuk seperti meja untuk kemudahan penonton.

Seluruh pengalaman berada di pawagam ini sangat berlainan seperti anda sedang memandu kereta. Dinding pawagam dipenuhi dengan pemandangan indah untuk membuat anda merasa seperti sebuah perjalanan dalam kereta.

Terletak di Notting Hill, ia merupakan panggung wayang yang sangat cantik seperti direka oleh beberapa perancang acara yang terkenal. Persekitaran pawagam ini sangat mempunyai kelas dan menarik. Ia mempunyai lukisan khas, lampu dan cermin untuk menjadikannya lebih menarik dan indah.

Ia mempunyai kerusi kulit merah untuk orang ramai. Ia juga mempunyai katil di bahagian depan untuk penonton yang ingin melihat filem dengan pengalaman romantis. Penampilan keseluruhan pawagam ini sangat mempesona dan menarik untuk orang ramai.

Ia adalah teater filem yang sangat besar dan gah. Bumbung pawagam ini dipenuhi dengan lampu yang menjadikannya sangat menarik. Ia dibuat pada awal abad ke-20. Reka bentuk teater ini sangat unik dan menonjol dari yang lain. Oleh disebabkan sangat tua, maka ianya diubahsuai secara kerap untuk menjadikannya lebih moden.

Ia mempunyai dua skrin dan boleh memaparkan lebih daripada satu filem pada satu masa. Orang ramai suka menonton filem di pawagam ini kerana ia dianggap sebagai bersejarah.

Ia adalah sejenis panggung wayang yang terlalu berbeza dengan suasana yang sangat inovatif. Seperti namanya, tempat duduk digantikan dengan tab panas bagi pengunjung yang datang untuk menonton filem. Orang ramai menonton filem sambil duduk di dalam tab dan menikmatinya.

Bagi mereka yang suka membasahkan diri sambil menonton filem, ini adalah pilihan terbaik untuk anda. Ia terletak di atas bumbung dengan pemandangan London yang menakjubkan menjadikannya lebih mengagumkan untuk penonton. Ia lebih terkenal digunakan pada musim panas berbanding dengan musim-musim yang lain.

Bahria Town adalah sebuah komuniti di Pakistan dimana terdapat pawagam mewah yang dinamakan Cine Gold Plex. Ia merupakan pawagam yang sungguh mewah serta kelihatan seperti hotel.

Reka bentuk dinding dan lantainya juga sangat menarik. Malah, caj yang dikenakan di pawagam ini sangat berpatutan dengan kemewahan yang disediakan.

Ia adalah pawagam yang sangat sejuk mata memandang kerana dibuat dengan tema menarik berkonsepkan dua warna iaitu merah dan kuning air. Grand Rex dianggap sebagai pawagam terbesar di seluruh Eropah. Ia mempunyai kapasiti duduk yang besar dan dapat menampung hampir 2500 orang pada satu masa yakni merupakan perkara yang tiada tolok bandingan untuk mana-mana pawagam.

Keseluruhan pemandangan panggung wayang ini kelihatan seperti sebuah istana. Ia dibuat seperti sebuah auditorium yang mempunyai tangga yang berbeza seperti tempat duduk. Susunan kerusi amat mempunyai kelasnya yang tersendiri dimana setiap penonton dapat melihat skrin dengan mudah.

Masyarakat Cina sememangnya dikenali suka menunjukkan kebudayaan dan nilai di negara mereka. Mereka juga tidak mahu belajar Bahasa Inggeris sebaliknya hanya mahu bercakap bahasa Cina.

Begitu juga dengan pawagam mereka yang juga dibina dengan cara yang sama seperti budaya mereka. Panggung wayang ini menawarkan mereka persekitaran mewah di mana penonton dapat menikmati makanan atau minuman sambil menonton filem.

Hampir keseluruhan teater ini berwarna oren yang merupakan sebab ianya diberi nama Orange Cinema Club. Di dalam pawagam ini, pengunjung dapat merasakan seolah sedang duduk di sebuah kafe kerana susunan tempat duduknya diilhamkan oleh kafe dan lain-lain lagi.

Ia merupakan sebuah pawagam yang terlalu mewah. Ia kebanyakannya dibuat dalam festival untuk menarik lebih ramai penonton dan meningkatkan trend menonton filem di teater. Susunan tempat duduk di dalamnya sangat mewah dan pengunjung dapat menonton filem dengan amat selesa.

Di panggung wayang ini, setiap keluarga atau pasangan mempunyai katil peribadi yang berasingan dan juga mempunyai langsir untuk mengekalkan privasi. Ia juga mempunyai sistem muzik khas di setiap bilik peribadi bagi menikmati filem yang ditayangkan sepenuhnya.

Pengunjung pawagam ini menonton filem dengan sangat selesa kerana katil yang tersedia untuk mereka. Ia juga menawarkan untuk memilih bilik sama ada terbuka atau tertutup mengikut keperluan tersendiri.


7 Buah-Buahan Eksotik Yang Jarang Kita Dengar

Di atas muka bumi ini terdapat terlalu banyak jenis buah-buahan. Berapa jumlahnya secara tepat tidak dapat diketahui kerana amat mustahil untuk dikira. Ini adalah kerana setiap jenis buah mempunyai kepelbagaian nya pula. Sebagai contoh, buah epal sahaja mempunyai 7,500 jenis dan pisang mempunyai 1,600 jenis.

Selain itu, buah-buahan ini selalu dikahwinkan dan akan menghasilkan spesis baru, jadi terlalu sukar untuk mengira secara tepat. Namun, terdapat buahan-buahan yang dikategorikan dalam kategori eksotik kerana jarang ditemui.

Bagi orang luar, Durian adalah salah satu buahan yang jarang bagi mereka, namun tidak bagi kita. Iluminasi.com ingin berkongsi dengan anda 7 jenis buah-buahan eksotik yang sangat jarang ditemui.

Sekali pandang nampak macam Durian, tapi bukan. Buah ini yang juga diberi nama "wild-sugar apple", ia biasanya dijumpai di kawasan tropika Amerika Selatan. Datang dari keluarga "custard apple", buah ini berwarna hijau ketika masih muda dan semakin kekuningan apabila masa. Dan rasanya pula? Ia sangat lembut dan manis, seakan-akan pai lemon.

Selain itu, batang pokok ini sangat tahan dan sesuai untuk penghasilan bot.

Seram juga bila tengok buah ini pada pokok, macam ketumbuhan. Buah yang bentuknya yang seakan-akan anggur ini biasanya dijumpai di Amerika Selatan seperti Brazil, Argentina, Peru, Paraguay Dan Bolivia. Ia boleh dimakan begitu sahaja ketika mentah dan juga digunakan untuk membuat jeli, wain dan juga arak.

Di Brazil, buah ini se-popular anggur. Dari segi perubatan, ia digunakan untuk merawat hemoptysis, asma, cirit-birit, dan dikumur untuk radang tonsil yang kronik. Disebabkan jangka hayat buah ini yang terlalu singkat, ia tidak dipasarkan di luar kawasan yang ditanam. Jadi, kalau anda nak rasa, anda kena pergi ke Amerika Selatan.

Buah berupa bentuk pelik ini dikenali sebagai Kiwano atau timun berduri Afrika. Ia merupakan tanaman tradisional di Afrika. Ia berwarna oren dan hijau apabila masak, mempunyai isi seperti jeli dan teksturnya seperti buah delima. Rasanya pula dikatakan seperti gabungan antara pisang danyang segar menjadikan buah ini dijadikan snek, salad atau koktel. Kadang-kadang ia juga digunakan sebagai dekorasi.

Apa yang unik mengenai buah ini adalah ia boleh dimakan walaupun ia masih belum masak. Jika ia terlebih masak, ia akan meletup dan menyebarkan benihnya. Buah ini kaya dengan Vitamin A, Beta-karoten dan Magnesium.

Rupa bentuknya tak ubah seperti tomato kecil yang berasal dari Amerika Selatan. Ia boleh membesar sehingga 10 sentimeter panjang dan boleh dijumpai dengan warna kuning, hijau, merah dan seakan ungu. Rasanya dikatakan seakan-akan buah Markisa (passionfruit) dan biasanya digunakan dalam manisan dan juga masakan.

Agak terbelit lidah cara nak sebut nama buah ini, tapi ia juga biasanya dieja dengan ejaan cupuassu. Merupakan pokok hujan tropika yang ada hubungkait dengan koko. Biasa dijumpai di Amazon dan ditanam di hutan-hutan sekitar Peru, Bolivia, Colombia dan juga utara Brazil.

Isinya bertesktur pelik dan berwarna putih, serta mengeluarkan bau campuran coklat dan nenas. Ia boleh menggantikan koko dan coklat dalam masakan. Digunakan secara meluas dalam penghasilan manisan, jus serta gula-gula.

Berasal dari hutan hujan tropika dan hutan hujan kering di sempadan Queensland dan New South Wales, Australia. Rupa bentuk luarannya seakan-akan timur namun jika isinya dikeluarkan, ia kelihatan sama seperti telur ikan.

Isinya mempunyai beberapa warna termasuk hijau dan merah. Rasa yang terkandung dalam kantung-kantung kecil sama seperti limau purut.

Tergolong dalam spesis pandan, buah yang sangat cantik ini berasal dari timur Australia iaiatu Malesia dan Pulau Pasifik. Nama lain bagi buah ini adalah "Pandan Tahiti". Ia merupakan sumber makanan utama di Micronesia terutamanya di pulau.

Isinya boleh dimakan sama ada mentah atau dimasak terlebih dahulu. Rasanya tidak diketahui tetapi menurut sumber, ia berasa manis. Bahagian yang berwarna hijau pula digunakan untuk membersihkan gigi secara semulajadi.

Daunnya boleh digunakan sebagai perasa makanan manis seperti jem kaya. Di Sri Lanka, daunnya digunakan dalam masakan dan daunnya dimasukkan ke dalam kari manakala di Polynesia pula, daunnya dianyam menjadi raga atau tikar.


Ayam Datang Dari Kuning Telur Atau Putih Telur?

Semua orang pastinya pernah makan telur ayam. Telur ayam boleh dikatakan telur yang paling popular di negara kita ini. Telur lain seperti telur itik, telur angsa, ataupun telur puyuh juga mudah didapati tetapi mungkin kurang digemari.

Semua orang kenal rupa telur ayam. Ada bahagian putih, dan ada bahagian kuningnya. Yang paling menjadi persoalan sekarang, bahagian manakah yang akan bertukar menjadi anak ayam?

Di bahagian kuning telur, kadangkala kita akan terjumpa satu titik yang berwarna sedikit cerah pada permukaan kuning telur. Bahagian kecil ini dinamakan blastoderm. Blastoderm ini akan berkembang sedikit demi sedikit, membentuk organ-organ dan membesar menjadi anak ayam.

Kuning telur yang kita makan adalah sumber tenaga kepada blastoderm tadi untuk membesar menjadi anak ayam yang cukup sifat.

Jelas sekali, kuning telur tadi bukanlah bahagian yang akan bertukar menjadi anak ayam. Ia hanyalah sumber nutrien kepada janin anak ayam.

Bayi manusia membesar di dalam rahim ibunya dan mendapat nutrien dari ibunya melalui tali pusat dan uri. Disebabkan anak ayam berkembang di dalam telur, simpanan nutrien tadi adalah makanannya sebelum menetas sebagai seekor anak ayam.

Salah satu fungsi putih telur atau albumen adalah sebagai lapisan perlindungan kepada blastoderm yang sedang berkembang menjadi anak ayam. Ianya berfungsi untuk menyerap hentakan atau gegaran yang hadir di sekeliling telur.

Fungsinya putih telur boleh dikatakan sama seperti bendalir amniotik atau air ketuban di dalam rahim wanita yang sedang mengandung.

Telur yang didapati di pasaran sekarang ini boleh dikatakan semuanya berasal dari ladang ternakan ayam telur. Telur-telur ini tidak disenyawakan, iaitu tiada interaksi seksual antara ayam jantan dan ayam betina, maka ianya tidak akan membentuk anak ayam dan menetas sama sekali.

Ya. Mungkin ianya pelik bagi sesetengah orang. Tetapi ianya benar. Ayam tetap akan bertelur walaupun tidak berlaku persenyawaan.

Sama juga seperti seorang wanita, apabila sampai waktu ovulasi, sebiji telur akan dilepaskan oleh ovari ke tiub Fallopio di dalam rahim mereka. Sekiranya tidak disenyawakan oleh sperma, telur ini akan keluar bersama lapisan dinding rahim dalam bentuk darah haid.

Jadi, adakah telur yang kita makan ini sebenarnya period ayam?


10 Haiwan Penyebab Kematian Manusia Tertinggi Di Dunia

Selain membawa kebaikan kepada manusia, haiwan juga mempunyai ciri-ciri tersendiri pada diri mereka yang boleh memberikan kemudaratan kepada manusia seperti kematian. Banyak mudarat serta kematian yang dicetuskan oleh haiwan bukanlah disebabkan oleh haiwan itu sendiri tetapi penyakit yang dibawa mereka.

Perlu diketahui bahawa statistik seperti ini sukar untuk didapati secara tepat, jadi ianya adalah anggaran dan statistik. Iluminasi.com ingin berkongsi dengan anda 10 haiwan yang paling berbahaya di muka bumi yang bertanggungjawab ke atas kematian manusia tertinggi.

Cacing pita adalah sejenis parasit yang sangat berbahaya, walaupun sering dipandang remeh. Haiwan parasit ini biasanya tinggal di dalam saluran penghadaman termasuklah di dalam saluran penghadaman manusia. Manusia biasanya boleh dijangkiti atau "mendapat" haiwan ini jika memakan makanan yang tidak dimasak dengan betul, seperti daging, khinzir, dan ikan. Juga jika tinggal atau makan di kawasan yang tidak bersih.

Di dalam beribu-ribu spesis yang ada, setiap haiwan dan manusia pastinya mempunyai sekurangnya satu spesis cacing pita di dalam mereka. Walaupun kecil, ia amat berbahaya dan boleh menyebabkan kematian.

Menurut Pertubuhan Makanan dan Pertanian Pertubuhan Bangsa-Bangsa Bersatu, buaya dianggap sebagai haiwan utama yang menyebabkan kematian manusia di Afrika. Umum tahu dan sedar akan bahayanya haiwan dua alam ini yang mampu membaham manusia dalam sekelip mata sahaja. Purata kematian yang disebabkan oleh buaya adalah sebanyak 1,000 setahun.

Mungkin ada yang tak pernah dengar nama parasit ini. Cacing ini boleh membesar sepanjang 35 sentimeter. Haiwan parasit ini bertanggungjawab terhadap penyakit ascariasis, sejenis penyakit helminthiasis yang penyakit tropika yang selalu diambil remeh. Dianggarkan 1 daripada 6 populasi manusia dijangkiti penyakit ini.

Dalam satu kajian pada tahun 2013, penyakit aschariasis yang disebabkan oleh haiwan ini telah membunuh sehingga 4,500 orang setahun. Jangkitan berlaku di dalam usus kecil manusia dan kebanyakan berlaku dalam kalangan kanak-kanak, menurut WHO.

Juga dieja sebagai "tzetze", lalat ini adalah sejenis lalat yang menggigit. Ia banyak tinggal di Afrika tropika. Haiwan bersayap ini hidup sebagai parasit dengan menghisap darah haiwan vertebrata dan juga manusia. Lalat Tsetse ini boleh menyebabkan jangkitan penyakit seperti masalah tidur (sleeping sickness) yang jika tidak dirawat boleh membunuh. Ia bermula dengan sakit kepala, demam, sakit sendi dan juga kegatalan.

Kemudiannya ia akan menyebabkan masalah saraf, menyebabkan perubahan kepada waktu tidur, kekeliruan, ucapan yang lemah, kekejangan dan kesukaran berjalan dan bercakap. Akhirnya pesakit akan mati.

Namanya sudah berbahaya. Juga dikenali sebagai "kissing bug", serangga kecil ini kelihatan tidak berbahaya, namun ia membawa penyakit Chagas. Penyakit ini dijangkiti disebarkan oleh pepijat pembunuh ini dengan menggigit manusia, biasanya di bahagian muka.

Penyakit Chagas ini hanya boleh disedari ketika fasa kedua dan fasa permulaan yang berbahaya itu kekal selama 2 bulan. Ketika fasa ini, terdapat banyak parasit berada di dalam darah. Tanda-tanda boleh dilihat iaitu luka pada kulit atau lebam pada kelopak mata berwarna ungu. Sakit otot, kesukaran bernafas, demam, sakit kepala, bengkak pada kelenjar, pucat, sakit pada perut atau dada juga boleh berlaku.

Banyak haiwan ini di negara kita dan biasanya sering dipijak jika dijumpai. Namun siput ini amat berbahaya dan membawa cacing parasit yang boleh menjangkiti manusia dengan penyakit yang dipanggil schistosomiasis. Apabila dijangkiti penyakit ini, ia akan menyebabkan sakit pada perut yang amat sangat. Bergantung kepada bahagian mana yang dijangkiti, kencing atau berak akan menjadi berdarah.

Anggaran antara 20,000 hingga 200,000 kematian boleh disebabkan oleh penyakit yang dibawa oleh haiwan bercangkerang ini, menurut WHO.

Haiwan yang sangat manja dan patuh ini adalah rakan baik manusia. Namun, ia juga boleh menyebabkan kematian kepada manusia. Anjing yang dijangkiti penyakit rabies (anjing gila) adalah merupakan antara haiwan yang paling berbahaya di dunia. Penyakit ini boleh dicegah dengan suntikan vaksin.

Baru-baru ini tular 3 kanak di Malaysia telah dijangkiti dengan penyakit ini dan seorang daripadanya kritikal. Menurut WHO, lebih kurang 35,000 kematian setiap tahun disebabkan oleh jangkitan rabies dan 99% daripadannya disebabkan oleh anjing.

Antara haiwan yang paling berbahaya di dunia dan paling ditakuti, ular. Terdapat 141 spesis ular darat dan dalam air di Malaysia, dan 37 daripadanya adalah berbisa. Kemungkinan ular menduduki tangga ketiga pembunuh manusia terbanyak adalah jumlah mereka yang terlalu banyak dan boleh dijumpai di serata dunia.

Kekurangan antivenom juga menyebabkan angka kematian adalah sangat tinggi disebabkan oleh patukan ular, dan dianggarkan lebih daripada 100,000 ribu manusia mati setahun akibat patukan ular sehingga tahun 2015.

Walaupun bukan dalam kategori haiwan, sebaliknya kategori makhluk, manusia adalah penyebab kedua terbesar kematian manusia di atas muka bumi ini. Kita sendiri membunuh sesama sendiri, yang paling ketara adalah dalam peperangan. Sejak dari dahulu lagi, seperti dalam Perang Dunia Kedua, berjuta-juta orang mati akibat perbuatan manusia sendiri.

Terdapat 437,000 kematian dicatatkan pada tahun 2012 menurut Pertubuhan Bangsa-Bangsa Bersatu.

Walaupun kecil, nyamuk adalah haiwan di muka bumi ini yang menyebabkan kematian manusia yang tertinggi. Haiwan yang sangat menjengkelkan ini membunuh dengan menghisap darah dan memindahkan bakteria dan penyakit daripada seorang manusia ke manusia yang lain.

Antara penyakit yang paling berbahaya yang disebabkan oleh nyamuk adalah Malaria dan Denggi. Hampir separuh daripada populasi manusia di serata dunia berisiko untuk menghidap malaria. Terdapat 212 juta kes malaria dan dianggarkan 429,000 kematian dicatatkan pada tahun 2015.


5 Cara Untuk Suami Atau Isteri Mudah Mendengar Kata

Setiap perhubungan romantis tidak terlepas daripada masalah, sama ada kecil atau besar. Hubungan di antara lelaki dan wanita adalah hubungan di antara dua makhluk yang diciptakan sangat berbeza dan naluri yang tidak sama. Jadi, pastinya dari masa ke masa akan berlaku perbalahan atau pertengkaran. Ini adalah normal.

Namun, terdapat perkara yang boleh mengelakkan sebuah pasangan daripada sentiasa mengalami masalah yang sama atau sentiasa bergaduh tanpa sebab yang jelas. Salah satunya adalah dengan berkomunikasi dengan baik. Komunikasi adalah salah satu tiang yang sangat penting dalam sesebuah perhubungan. Ramai hubungan yang hancur ditengah jalan akibat komunikasi yang tidak baik.

iluminasi.com ingin berkongsi 5 cara yang terbukti berkesan untuk membuatkan pasangan anda mendengar apa yang ingin anda sampaikan. (Anggapan bahawa kedua-dua pihak jujur antara satu sama lain)

Walaupun anda sehati sejiwa dengan pasangan, pastinya terdapat perbezaan dari beberapa segi. Antaranya dari segi selera makan, cara berpakaian, muzik yang digemari sehinggalah kepada pemilihan perabut dalam rumah. Pasangan yang saling mencintai pun akan berasa tidak selesa jika berselisih pendapat mengenai kehendak peribadi seperti ini.

Menurut Dr. Leon Seltzer, ketika perbalahan berlaku anda akan merasakan diri anda diabaikan oleh pasangan anda yang mana ia boleh menjadi hal yang serius. Jelasnya lagi, "inner child" kita yang akan selalu mengawal emosi kita, dan apa yang logik yang sepatutnya dilakukan itu dikawal oleh diri kita yang dewasa. Jadi, kita perlu bijak buat keputusan, dan bersedia untuk mengalah serta bertolak ansur.

Yang penting, anda perlu ingat bahawa kedua-dua pendapat anda dan pasangan anda adalah benar.

Jika setiap kali dalam pertengkaran anda sering bercakap mengenai apa yang anda rasa dan memotong percakapan pasangan anda ketika mana anda sepatutnya diam dan mendengar, bagaimana anda rasa orang lain akan mendengar pendapat anda? Dengar apa yang pasangan anda hendak perkatakan, anda akan dapat melihat pasangan anda akan memberikan respon yang sepatutnya terhadap apa yang ada perkatakan juga.

Ini yang selalu diendahkan dalam sesuatu pertengkaran atau perbincangan. Anda hanya perlu mengutarakan apa yang perlu sahaja dan tahu bila untuk berhenti. Jika anda asyik bercakap tiada batasan, anda hanya menampakkan diri anda menekankan apa yang anda hendak perkatakan sahaja, dan bukan mahu berbincang mengenai masalah tersebut sebagai orang dewasa.

Sentiasa beringat untuk berhenti, dan berikan sedikit masa kepada pasangan anda untuk hadam apa yang cakapkan supaya dia boleh memberikan respon yang baik.

Biasanya ketika pertengkaran berlaku, anda pastinya berasa marah dan sukar untuk mengawal perasaan. Ini menyebabkan anda menggunakan perkataan yang keras dan kasar walaupun anda sebenarnya tidak bermaksud langsung. Apabila ini berlaku, perbincangan yang sepatutnya membuahkan hasil terus akan terbantut dan akan menyebabkan pergaduhan yang lebih teruk.

Gunakan perkataan seperti "tolong" daripada menggunakan "sekarang". Walaupun anda mempunyai kuasa, adalah lebih baik dengan menggunakan pendekatan yang lembut. Disebabkan anda boleh, tak semestinya anda perlu. Satu lagi adalah dengan bertanyakan soalan berkali-kali seolah-olah ingin memprovokasi pasangan anda. Elakkan tindakan ini, melainkan ianya sangat perlu.

Anda dan pasangan anda berada dalam satu hubugan romantis, jadi, ia amat lah bertentangan dengan perkara yang akan terjadi jika anda menyalahkan satu sama lain. Ia hanya akan membunuh keromantisan yang wujud di antara anda. Jika anda menyalahkan bermakna anda cuba untuk memalukan pasangan anda yang dianggap bersalah.

Jika anda benar-benar cinta dan sayang, bagaimana anda mempunyai hati untuk memperlakukan pasangan anda sebegitu rupa. Tujuan anda berbincang dan bertengkar bukanlah ingin mencari siapa yang salah tetapi mahu mencari penyelesaian supaya anda boleh hidup dengan bahagia. Jika setiap perkara anda akan mencari kesalahan siapa dan "keeping score", ia akan menjadi tabiat dan menjadikan hubungan anda sebagai sebuah perlumbaan yang akhirnya akan hancur di tengah jalan.

Cakap apa yang anda mahu dan rasa tetapi jangan menyalahkan dan memalukan pasangan anda hanya disebabkan anda ingin si dia mendengar dan memberi respon kepada anda.

Walau apa pun yang berlaku, berbincang dan bertengkarlah dengan berhemah dan sebagai orang dewasa. Anda perlu ingat, setelah tamatnya pertengkaran, pasangan anda lah yang akan menjadi peneman anda setiap masa dari bangun pagi sehinggalah ke tidur. Tak memberi apa pun faedah jika anda menang dalam perbalahan tetapi ianya menyakitkan pasangan anda dan memberikan impak negatif kepada hubugan anda.


10 Individu Terkenal Dengan Kegagalan Pembedahan Plastik

Baru-baru ini, kita dikejutkan dengan kisah seorang jejaka bernama Miyyo Rizone yang dikhabarkan menjalani pembedahan yang menelan belanja kira-kira RM200,000 semata-mata untuk mempunyai wajah seperti karakter anime Final Fantasy.

Tidak lama selepas itu, seorang gadis bernama Bella Barbie yang dikatakan merupakan kawan rapat kepada Miyyo telah mendakwa Miyyo telah menipu orang ramai. Jelasnya, lelaki Melayu berwajah anime itu sebenarnya tidak wujud kerana fizikal sebenarnya adalah berbeza.

Miyyo dikatakan menggunakan aplikasi Camera 360 dan Beauty Plus untuk mengubah wajahnya menyerupai watak anime. Sama ada ianya benar atau tidak, marilah kita sama-sama ambil iktibar agar sentiasa bersyukur dengan apa yang kita sudah miliki.

Jom semak 10 penagih pembedahan plastik yang terdiri daripada orang biasa sehinggalah selebriti terkenal - contoh buruk yang akhirnya bertukar menjadi mimpi ngeri.

Salah satu kes pembedahan plastik paling terkenal dan mengerikan ialah Hang Mioku, seorang wanita berusia 48 tahun dari Korea Selatan. Dia menjadi begitu ketagih dengan pembedahan plastik sehingga tidak dapat dikenali dek kerana obses menyuntik minyak goreng ke wajahnya.

Hang menjalani prosedur pembedahan plastik pertama ketika berusia 28 tahun. Berikutan operasi-operasi yang selanjutnya, mukanya mulai kelihatan besar dan cacat. Malah, pakar bedah yang dikunjunginya enggan melakukan lebih banyak kerja padanya dan salah seorang daripada mereka beranggapan obsesinya itu salah suatu tanda gangguan psikologi.

Oleh itu, Hang terpaksa menyuntik minyak masak ke wajahnya. Struktur mukanya menjadi sangat besar sehingga dia dipanggil 'kipas berdiri' oleh kanak-kanak di kawasan kejiranan kerana mukanya tidak sepadan dengan badannya yang kecil.

Sebaik kisah Hang semakin diketahui umum dan ditonjolkan di saluran televisyen Korea, penonton yang melihat laporan itu berasa kasihan kepadanya dan menghantar sumbangan derma yang cukup bagi membolehkannya menjalani pembedahan untuk mengecilkan saiz mukanya.

Semasa prosedur pertama, pakar bedah mengeluarkan 60g bahan asing dari muka Hang dan 200g dari lehernya. Selepas beberapa sesi lain, saiz wajahnya berjaya dikecilkan dengan banyak tetapi masih luka dan cacat - satu cabaran sebenar untuk pembedahan plastik korea.

Dikenali menerusi akhbar dengan jolokan "The Bride of Wildenstein" yang merujuk kepada The Bride of Frankenstein, Jocelyn Wildenstein didakwa membelanjakan hampir US$4,000,000 kepada pembedahan kosmetik selama bertahun-tahun, berakhir sebagai salah satu kes pembedahan plastik yang paling buruk dan terkenal. Persoalannya, bagaimana ia boleh berlaku?

Pada akhir 70-an, Jocelyn Wildenstein merupakan seorang wanita yang cantik. Dia seorang ibu kandung kepada dua orang anak dan berkahwin dengan seorang peniaga seni yang sangat kaya. Perkahwinan mereka menemui titik noktah apabila Jocelyn menangkap suaminya di atas katil bersama seorang model Rusia berusia 21 tahun.

Jika berada di tempatnya, anda pasti akan terfikir untuk meninggalkan suaminya dan mengambil semua wangnya bukan? Tetapi tidak bagi Jocelyn Wildenstein! Sebaliknya, dia memutuskan untuk memenangi cinta suaminya dan menjadikan dirinya lebih cantik menerusi pembedahan.

Biarpun suaminya telah pun meninggalkannya, tetapi Jocelyn akan sentiasa menjalani pembedahan plastiknya.

Adakah ini benar-benar perlu dijelaskan? Adalah luar biasa untuk melupakan betapa normalnya Michael Jackson kelihatan pada tahun 70-an dan 80-an, malah seorang yang segak sebelum rupanya bertukar menjadi aneh. Dia dikhabarkan mempunyai lebih daripada 10 prosedur pembedahan hidung sepanjang hayatnya.

Pete Burns, bekas penyanyi band British Dead or Alive yang popular dengan lagu berjudul "You Spin Me Round (Like a Record)", mempunyai suntikan polyacrylamide yang luas di bibirnya, bersama dengan implan pipi, beberapa pembentukan semula hidung dan banyak tatu.

Pada awal 2006, Pete mendedahkan bahawa dia telah menghabiskan hampir semua wang simpanannya pada lapan belas bulan pembedahan rekonstruktif selepas prosedur di bibirnya menemui kegagalan.

Dennis Avner, yang juga dikenali sebagai "Catman" atau nama Amerika aslinya, "Stalking Cat" telah menjalani pembedahan yang luar biasa untuk kelihatan seperti haiwan totemnya iaitu seekor harimau.

Pengubahsuaian termasuk tatu yang luas, implan transdermal untuk membolehkan misai tumbuh, implan subdermal untuk mengubah bentuk muka dan pembentukan gigi untuk menjadikannya kelihatan seperti gigi harimau.

Dilahirkan pada tahun 1972, Eric Sprague adalah salah seorang manusia terawal yang mempunyai lidah berpecah dan di sesetengah khalayak dilihat bertanggungjawab sepenuhnya terhadap populariti pengubahsuaian tersebut. Lelaki berusia 37 tahun ini telah mengubah dirinya menjadi reptilia melalui proses mencacah tatu selama 700 jam, lima tanduk Teflon yang ditanamkan di bawah kulit keningnya, memalsukan giginya menjadi taring tajam, bifurasi lidahnya dan peregangan septum serta telinga.

Sejak mengambil alih abangnya Gianni Versace, pereka fesyen blonde platinum Donatella Versace telah melalui beberapa perubahan drastik menerusi pembedahan plastik yang menakutkan, menjadikan dirinya sebagai karikatur.

Walaupun pembedahan hidung biasanya dilakukan untuk membuat hidung lebih kecil, hidung Donatella telah mengembang selama bertahun-tahun. Ia juga lebih luas, rata dan sedikit bengkok, menunjukkan bahawa sekurang-kurangnya satu pembedahan hidung yang buruk telah berlaku.

Di samping hidungnya yang besar, Donatella juga mempunyai bibir yang besar. Walaupun ikon fesyen berkenaan sentiasa mempunyai bibir yang besar, bibir atasnya yang terlalu besar menunjukkan bahawa pengisi seperti kolagen telah digunakan dengan bebas. Untuk seorang yang berusia 53 tahun, kulit Donatella sangat tegang menunjukkan pembedahan kosmetik bagi membuang kedutan mungkin berlaku.

Dia mungkin juga menggunakan suntikan dermal seperti Botox untuk menghilangkan kedutan walaupun ketika dia tersenyum. Wajahnya yang ketat amat kontra dengan kulit yang longgar di seluruh tubuhnya. Malah, penurunan berat badan Donatella juga menunjukkan dia membuat implan payudara.

Ibu pelakon terkenal Silvester Stallone, Jackie juga terkenal kerana mendakwa dia boleh bercakap dengan anjing mengenai masa depan, dia juga pernah menubuhkan hotline psikik yang akan mengenakan bayaran terhadap pemanggil yang ingin mendapatkan nasihat.

Sekarang dia agak terkenal dengan apa yang kelihatan seperti pembedahan plastik yang terlalu banyak dimana dia telah mencuba segala-galanya; pembedahan kosmetik wajah serta dahi, implan pipi, pembedahan hidung dan bibir.

Pernah menjadi lelaki muda yang tersangat miskin, pembedahan tidak terkira Amanda Lepore telah menjadikannya salah seorang daripada transeksual yang paling dikenali di dunia. Dia menjalani pembedahan plastik pertama pada usia 15 tahun, menukar jantina pada tahun terakhir sekolah menengahnya dan pembedahan yang tidak terkira banyaknya selepas itu.

Akhir sekali ialah sosialit Itali brenama Michaela Romanini. Penyalahguna kolagen bibir ini hanya berumur 40 tahun dan menjadi terkenal selepas melakukan banyak pembedahan.


5 Puncak Tertinggi Bumi Yang Belum Pernah Didaki Manusia

Kita selalu mendengar tentang gunung-gunung tertinggi yang telah ditawan oleh pendaki, tetapi ada juga gunung-gunung tertinggi yang tidak pernah didaki.Gunung-gunung ini yang dikategorikan sebagai "Virgin Peak" adalah gunung yang boleh dikatakan antara yang tertinggi di dunia tetapi tidak pernah ditakluk oleh pendaki atas sebab-sebab politik atau mungkin juga faktor geografi yang membuatkan pendakian menjadi mustahil.

Berikut adalah 5 gunung tertinggi di dunia yang belum pernah didaki manusia sehingga ke puncaknya.

Gunung tertinggi di negara Bhutan yang mempunyai ketinggian 7570m (Everest 8848m) mempunyai nama yang membawa maksud "Puncak Putih Semangat 3 Beradik." Belum pernah ada pendaki berjaya mendaki Kangkar Puensum walaupun ekspedisi pernah dijalankan pada 1985 hingga 1986.

Walaupun begitu, pada tahun 2003, kerajaan Bhutan melarang aktiviti mendaki di situ dan ini terus mengekalkan rekod Kangkar Puensum sebagai gunung yang belum ditakluk manusia.

Dikategorikan sebagai sangat-sangat susah untuk didaki, Muchu Chhish mempunyai ketinggian 7452m adalah gunung yang boleh didaki manusia. Namun sehingga kini, belum ada manusia yang mampu sampai dipuncaknya. Percubaan paling hampir dilakukan oleh seorang pendaki Inggeris bernama Pete Thompson namun beliau terpaksa berpatah balik pada ketinggian 6000m.

Terletak di antara sempadan Nepal dan India, Banjaran Kabru mempunyai beberapa puncak tetapi ada satu puncak di bahagian utara yang tidak pernah ditawan setinggi 7394m yang terlalu suka didaki kerana mempunyai gerakan runtuhan salji yang kerap. Satu ekspedisi pada 2004 gagal diteruskan kerana berdepan risiko runtuhan salji.

Kawasan banjaran di Tibet ini mempunyai beberapa puncak yang sudah pun berjaya didaki manusia kecuali Labuche Kang III setinggi 7250m. Walaupun begitu, Labuche Kang III bukanlah gunung tertinggi di banjaran tersebut, puncak tertinggi adalah Labuche Kang I yang pernah didaki pada tahun 1987 dan 2010. Cubaan pada tahun 2010 menyebabkan kematian pada pendaki bernama Joe Puryear yang menyertai ekspedisi.

Mempunyai ketinggi 7221m, puncak tertinggi Karjiang I belum pernah berjaya didaki. Satu ekspedisi dari Belanda cuba memanjat Karjiang I pada tahun 2001 tetapi terpaksa membatalkan hasrat mereka kerana kecerunan Karjiang I tidak membolehkan ekspedisi diteruskan.

Pada tahun 2010, Joe Puryear, individu yang sama disebutkan di atas sebenarnya cuba memanjat di banjaran Karjiang terlebih dahulu namun gagal mendapat permit. Dia kemudiannya memilih untuk memanjat di kawasan Labuche Kang yang menyebabkan kematian beliau.


10 Kesilapan Punca Ramai Gagal Dalam Temuduga

Jika anda mendapat panggilan temuduga kerja, sudah pastinya anda akan menyiapkan diri anda secukupnya untuk menjalani temuduga tersebut dengan jayanya. Segala persiapan akan dibuat termasuklah mengkaji mengenai syarikat tersebut serta mempersiapkan penampilan diri agar kelihatan segak dan kemas.

Namun, ramai yang tersilap ataupun tidak tahu langsung bahawa mereka akan melakukan kesilapan-kesilapan yang tidak disedari yang mana boleh memberikan impak yang sangat besar kepada peluang untuk mendapatkan pekerjaan tersebut.

Iluminasi.com ingin berkongsi dengan anda 10 kesilapan yang anda boleh lakukan ketika temuduga kerja sama ada anda sedar atau tidak.

Memang nampak macam kelakar, tapi ramai yang buat. Kadang-kadang anda menghadiri terlalu banyak temuduga sehinggakan anda terlupa temuduga itu untuk kerja dan posisi apa.

Jangan sesekali tanya anda ditemuduga untuk apa, sebaliknya tanya apakah tugas anda setiap hari jika diterima bekerja.

Ini sangat selalu terjadi. Ya betul jika anda berniat untuk menyambungkan pelajaran itu menunjukkan anda seorang yang bercita-cita tinggi, namun bagi pihak syarikat, anda kelihatan seperti tidak mahu bekerja lama.

Mereka tidak mahu mengambil pekerja yang hanya akan bekerja untuk jangka masa yang singkat. Jadi, jangan tunjukkan yang anda hanya ingin bekerja untuk seketika sahaja.

Juga nampak macam jelas tapi ramai juga yang buat. Jika anda mempunyai idea untuk dilontarkan, atau anda terlalu bersemangat untuk bercakap, jangan sesekali menyampuk atau memotong cakap pihak temuduga.

Anda akan memberikan satu pandangan yang buruk kepada diri sendiri, lebih kurang macam kurang ajar dan tidak sopan. Ada juga orang menyampuk kerana berasa gementar.

Ramai orang cuba menipu untuk mendapatkan kerja. Mereka berasakan pihak syarikat tidak akan pernah tahu mengenai penipuan mereka. Sama ada mengenai latarbelakang, kelayakan mahupun pekerjaan sebelum ini, anda tidak sepatutnya menipu.

Jika pihak temuduga tahu bahawa anda menipu, kemungkinan besar anda akan gagal mendapatkan pekerjaan itu.

Memang anda perlukan telefon bimbit, tapi jika boleh, tinggal saja di dalam kereta ataupun switch off terus telefon anda. Terlalu kerap ketika ditemuduga, telefon anda berdering dan mengganggu semua yang ada di dalam bilik tersebut.

Ia agak tidak sopan jika itu berlaku. Walaupun anda sudah silent telefon anda, namun apabila telefon anda vibrate, anda pula akan terganggu.

Walaupun hidup anda bergantung kepada kerja yang anda sedang ditemuduga, tapi jangan tunjukkan anda terlalu terdesak untuk mendapatkan kerja itu. Jadi diri anda sendiri dan sentiasa tenang.

Jika anda kelihatan terdesak, ia akan membuatkan pihak temuduga berfikiran negatif mengenai anda, walaupun mereka tidak tahu apa hal sebenarnya.

Memang anda perlu jujur, tapi bukan lah sehingga anda perlu menceritakan perkara negatif mengenai diri anda. Seperti contoh, jika anda sukar untuk bangun pagi, ataupun anda selalu lewat ke kerja disebabkan kesesakan lalulintas, jangan beritahu pihak temuduga, melainkan anda mempunyai jalan penyelesaian untuk mengubah situasi itu.

Memang benar anda perlu tahu mengenai kerja anda, gaji, cuti dan sebagainya. Namun jangan terlalu obses bertanya perkara yang hanya berkaitan dengan diri anda, sebaliknya lebih baik bertanya mengenai syarikat dan bagaimana anda boleh membantu syarikat serta menyesuaikan diri di masa hadapan.

Biasanya anda akan hanya menghormati individu yang menemuduga anda, dan tidak berasa pegawai-pegawai lain itu adalah penting. Ia adalah tanggapan yang salah. Anda perlu menghormati semua staf yang bekerja di situ.

Disebabkan mereka tidak menemuduga anda, tak semestinya mereka tidak akan ditanya mengenai anda. Semuanya bermula dari pintu masuk sehinggalah anda meninggalkan tempat tersebut.

Jangan sesekali tanya di akhir temuduga bagaimana prestasi anda ataupun apa yang mereka fikirkan tentang anda. Ia seolah-olah anda mahu mereka memberikan anda jawapan dan anda tidak berhak untuk tanya perkara seperti itu.

Biarkan pihak temuduga membuat kerja mereka sendiri, anda tak perlu ambil tahu. Walau seyakin mana pun anda dengan temuduga anda, tindakan ini boleh menghancurkan peluang anda untuk diterima bekerja.


Perut Ibu Hamil Terlalu Tegang Mungkin Tanda Kandungan Bermasalah

Artikel ini ditulis oleh Poliklinik Az-Zaara Ampang di laman Facebook dan pihak iluminasi telah mendapat kebenaran untuk ulang siar penulisannya di laman blog ini. Semoga bermanfaat kepada semua.

Perut ibu mengandung besar dan tegang, mungkin tanda bayi ada masalah perut. Bukan sebab mengandung bayi lelaki.

Ada seorang ibu datang dengan perut yang agak besar dari sepatutnya. Baru hamil 32 minggu, tetapi perutnya agak besar dari sepatutnya. Bila ditanya, katanya sebab mengandung anak lelaki, memang perut besar sedikit mengikut kata orang tuanya.

Sukar mempercayai kenyataan tersebut, doktor terus melakukan beberapa pemeriksaan kepada ibu itu. Didapati air ketuban dalam kandungan ibu tersebut sangat tinggi, 28 berbanding 8-20 yang sepatutnya. Pemeriksaan lain mendapati ibu mempunyai bacaan gula yang normal, jadi dia tidak menghidap kencing manis yang biasa menyebabkan air ketuban banyak. Berat bayi dalam kandungan juga normal.

Keadaan ini menyebabkan ibu tersebut dirujuk kepada Pakar Sakit Puan.

Semasa temujanji dengan pakar, ujian ultrasound dilakukan sekali lagi dan menunjukkan jumlah air ketuban yang tinggi. Dan pemeriksaan lanjut juga mendapati struktur perut bayi yang tidak normal. Laluan dari perut ke usus kecil adalah sangat sempit dan kelihatan seperti tiada laluan langsung. Doktor pakar tersebut menerangkan kepada ibu tentang keadaan tersebut, keadaan itu berkemungkinan besar adalah apa yang disebut Duodenal Atresia.

Duodenal atresia adalah satu keadaan dimana pembentukan saluran makanan yang menghubungkan perut ke usus kecil tidak terbentuk dengan sempurna, menyebabkan laluan tersebut menjadi tersumbat. Oleh kerana itu, bayi tidak dapat menelan air ketuban menyebabkan air ketuban menjadi banyak dalam rahim ibu.

Secara normalnya, bayi akan menelan air ketuban dalam kuantiti tertentu dan menyebabkan jumlah air ketuban sentiasa dalam keadaan normal. Namun itu tidak berlaku dalam kes seperti ini.

Komplikasi akibat polyhydramnios (air ketuban yang banyak) tadi adalah seperti, risiko bersalin awal, jadi pemantauan rapi perlu dilakukan.

Selepas lahir pula, bayi akan dipantau dan jika disahkan mengalami Duodenal Atresia, pembedahan perlu dilakukan dalam beberapa hari pertama dilahirkan dan perlu berada dalam NICU untuk jangka masa yang lama.


Bagaimana Usain Bolt Boleh Menjadi Manusia Terpantas Di Bumi

Siapa yang tak kenal dengan atlet ini tinggi lampai. Usain Bolt, manusia terpantas dan antara salah seorang atlet yang paling terkenal di atas planet Bumi. Beliau adalah juara bertahan dan juga merupakan satu-satunya atlet yang berjaya memegang rekod acara pecut 100 meter dan 200 meter selepas sistem "fully automatic time" diperkenalkan, serta rekod dalam acara 4 x 100 meter berganti.

Sebelum ini rekod-rekod ini silih berganti dicipta oleh atlet-atlet lain. Namun, rekod yang dicipta oleh Usain Bolt dengan catatan 9.58 saat dan 19.19 saat bagi acara 100 dan 200 meter pada tahun 2009 di Berlin, Jerman ini seolah-seolah tidak akan dapat dipecahkan oleh mana-mana atlet lagi.

Bagi acara 100 meter, rekod terdekat yang tercipta adalah oleh rakan senegaranya, Asafa Powell iaitu 9.78 saat dan bagi acara 200 meter pula, catatan Usain Bolt itu telah berjaya memecahkan belenggu acara itu yang sebelum ini dipegang oleh Michael Johnson pada tahun 1996 iaitu dengan catatan 19.32 saat.

Pada tahun 2009, Michael Johnson berkata, "Nasib baik Usain Bolt tidak bertanding dalam acara 400 meter, jika beliau bertanding, saya rasa habislah rekod saya yang berusia 20 tahun itu,". Namun rekodnya akhirnya berjaya dipecahkan oleh atlet Afrika Selatan, Wayde van Niekerk.

Jadi, apakah yang membuatkan Usain Bolt tersangat pantas daripada atlet-atlet dunia yang lain sehinggakan dilihat seperti tiada saingan baginya untuk menjuarai acara-acara ini?

Jika dilihat kepada rangka badannya yang terlalu tinggi membuatkan ianya sebagai satu halangan dalam acara ini kerana ia memerlukan daya pecutan yang tinggi. Namun, ia dibuktikan sebalikya oleh Usain Bolt. Menurut seorang pensyarah Biomekanik dari Universiti Loughborough, Dr. Sam Allen, atlet pecut perlu menjana tenaga otot yang sangat tinggi selari dengan jisim badan mereka ketika melakukan lonjakan dengan bersentuhan dengan tanah.

"Kebanyakan atlet menghabiskan jumlah masa yang sama ketika berada di udara ketika mencapai kelajuan maksima, namun perbezaannya ialah atlet yang lebih hebat menggunakan lebih sedikit masa ketika berada di atas permukaan tanah," jelas Dr. Sam Allen.

Pendapat ini dipersetujui oleh Dr. Ian Bezodis, Direktor Makmal Sukan Biomekanik di Universiti Metropolitan Cardiff. Beliau juga mencadangkan bahawa kelajuan Usain Bolt ini boleh dijelaskan dengan mengkaji semula fizik GCSE dan hukum pergerakan Newton. Jelas beliau, selepas henjutan di blok permulaan, sentuhan antara kaki dan tanah mengambil masa 0.2 saat dan ia berkurangan kepada 0.1 saat apabila mencapai halaju maksima.

"Perkara terpenting adalah lonjakan yang kuat di setiap sentuhan dengan tanah," terang Dr.Ian.

Perkara ini juga menjadi perbincangan hangat mengenai otot "fast-twitch", yang diperhebatkan lagi dengan mereka yang mempunyai genetik pecut, iaitu ACTN3. Otot ini adalah sangat penting di dalam acara pecutan kerana ianya menjana pecutan dalam masa yang singkat, berbanding otot "slow-twitch" yang lebih kepada ketahanan dalam acara jarak jauh.

Menurut kajian, 3 daripada 4 orang rakyat Jamaica mempunyai genetik ini berbanding hanya 70% daripada atlet antarabangsa Amerika Syarikat. Selain itu, aktiviti genetik ini dipertingkatkan lagi oleh tanah di Jamaica yang tinggi dengan aluminium. Kebolehan Usain Bolt berkemungkinan besar disumbang oleh faktor geografi di mana beliau dibesarkan.

Walaupun bersetuju dengan kenyataan ini, Dr. Allen mempercayai bahawa faktor otot "fast-twitch" bukan lah penentu segalanya kepada kelajuan Usain. Menurut beliau, atlet pecut yang mempunyai otot fasikel (sejumlah serat otot) yang lebih panjang dan tendon Achiless yang lebih pendek membolehkan otot mereka berfungsi dalam kelajuan yang tinggi.

Usain Bolt yang berketinggian 195 sentimeter dianggap sebagai terlalu tinggi sebagai seorang pelari pecut. Rata-rata atlet pecut lain adalah di bawah 185 sentimeter seperti Yohan Blake, Justin Gatlin, Tyson Gay. Pemegang rekod dunia sebelum dipecahkan oleh Bolt, Asafa Powell adalah atlet yang paling hampir dengan ketinggian Bolt dengan 191 sentimeter.

Perbezaan pada ketinggian memberikan kesan yang tinggi iaitu lonjakan yang lebih jauh. Usain Bolt biasanya hanya memerlukan 41 lonjakan untuk menamatkan perlumbaan berbanding 43 hingga 50 lonjakan oleh atlet lain. Dalam perlumbaan jarak dekat ini, setiap langkah memberikan kesan yang sangat besar.

Menurut Dr. Allen lagi, faktor ketinggian Bolt juga sebagai penyebab kehebatan beliau. Tiada sebab biomekanikal yang jelas dapat membuktikan ketinggian dapat memberikan kelebihan atau keburukan kepada pecutan namun ia dapat memberikan kesan terhadap pecutan.

Jika diselami dengan lebih mendalam, keletihan yang tercetus ketika membuat pecutan berkait dengan jumlah kontraksi pada otot yang mempengaruhi lonjakan. Ini memberikan kelebihan kepada atlet yang lebih tinggi sehingga ke garisan penamat kerana otot masih segar berbanding atlet yang lebih rendah.

10 tahun yang lalu, orang akan mengatakan atlet yang terlalu tinggi mempunyai kekurangan berbanding atlet yang berketinggian ideal (180-185cm), namun apa yang dilakukan Bolt membuktikan ia tidak semudah itu untuk membuat konklusi seperti itu.

Konklusinya, faktor utama yang menjadikan Usain Bolt manusia terpantas di dunia dan kemungkinan tidak ada akan ada yang memperbaharui rekodnya, adalah disebabkan susuk tubuhnya yang lebih tinggi daripada atlet pecut lain, dan dapat mengawal ketinggiannya itu dengan sempurna. Terdapat pelbagai faktor lain juga yang menentukan kelajuan seseorang atlet itu yang berjaya ditakluk oleh Usain Bolt termasuklah menggabungkan langkah yang panjang dengan kekerapan langkah untuk mengatasi pelari lain.

Usain Bolt telah menggunakan setiap kelebihan yang ada padanya untuk menjadi pelari terpantas di dunia.

Ketika mencatatkan rekod dunia 100 meter di Berlin, Usain Bolt telah mendahului dari awal. Dalam jarak 60 meter, beliau hanya memerlukan 6.29 saat, iaitu purata 1.05 saat untuk 10 meter. Jika kelajuan ini diteruskan, masa yang akan dicatatkan ialah 10.48 saat. Namun ia tidak berlaku kerana kelajuan Bolt semakin bertambah di 40 meter terakhir dengan purata kelajuan adalah 0.82 saat untuk 10 meter, iaitu 0.22 saat lebih laju dari 60 meter awal.


11 Pekerjaan Paling Berbahaya Di Atas Muka Bumi

Kita tidak akan pernah tahu mengenai sesuatu pekerjaan itu jika kita bukan di dalam bidang tersebut. Setiap pekerjaan mempunyai masalah dan cabaran tersendiri. Pastinya anda berasakan bahawa kerja anda lah yang paling teruk di dunia ini, dan apabila anda bertukar kerja, anda menyedari kerja baru anda juga sukar.

Anda tidak akan dapat lari daripada kebenaran tersebut. Namun, terdapat beberapa jenis pekerjaan di dunia ini yang berada di tahap yang berbeza daripada kerja-kerja lain, sehinggakan boleh menyebabkan kematian.

Dengan mengambil kira risiko dan cabaran yang perlu dihadapi, iluminasi.com ingin berkongsi dengan anda 11 pekerjaan yang paling berisiko tinggi dan berbahaya di atas muka bumi ini.

Pasti ramai yang bersetuju dengan pekerjaan ini adalah bahaya. Antara faktor yang menyebabkan pemandu trak adalah satu kerja yang sangat berbahaya adalah ia memerlukan tenaga yang tinggi kerana perjalanan yang jauh dan juga jalan yang berbahaya. Ramai di antara mereka yang tidak mendapat tidur yang cukup.

Kebanyakan pemandu trak bekerja lebih masa, dan terpaksa memandu walaupun dalam keadaan letih. Bagi mereka yang menggunakan jalan dalam dan memandu pada waktu tidak menentu seperti waktu malam, ia amat berisiko tinggi untuk terlibat dalam kemalangan, yang boleh menyebabkan kematian. Pada tahun 2014, seramai 700 pemandu trak kehilangan nyawa mereka.

Bekerja di tempat yang dipenuhi dengan penjenayah berbahaya seperti perompak, perogol dan pembunuh, ia adalah sangat berbahaya bekerja sebagai pengawal penjara. Jika tidak berhati-hati dan hilang fokus, anda akan meletakkan diri anda dalam keadaan bahaya. Sebagai contoh penjara Gldani di Georgia, yang menempatkan penjenayah yang sangat bahaya, pengawal penjara sangat tidak digalakkan untuk bersendirian.

Antara sebab berlakunya kes rogol dan pukul mahupun bunuh di dalam penjara adalah kerana banduan-banduan adalah terlalu berbahaya dan ganas sehinggakan pengawal penjara risau untuk campur tangan. Bukan sahaja banduan berisiko mati dibunuh, pengawal penjara juga tidak terlepas.

Kerja ini sudah berada di tahap bahaya yang lebih tinggi. Anda boleh terbunuh dalam sekelip mata jika sesuatu berlaku diluar jangkaan. Pekerja nuklear harus mematuhi peraturan yang ditetapkan dengan terperinci bagi mengelakkan sebarang kejadian tidak diingini.

Pusat janakuasa nuklear biasanya berada jauh terpencil beberapa kilometer dari pusat penempatan manusia kerana risiko bahan radioaktif yang begitu toksik yang boleh menyebabkan penyakit barah serta kematian. Di Jepun, telah berlaku kemalangan pada 2011 di stesen janakuasa nuklear Fukushima Daiichi akibat kerosakan reaktornya.

Tahap radiasi yang sangat tinggi menyebabkan penduduk sekitar perlu dipindahkan jauh bagi mengelakkan kematian, namun pekerja-pekerja nuklear perlu masuk ke dalam kawasan tersebut untuk menutup stesen tersebut. Bayangkan risiko yang mereka hadapi.

Ramai anak muda yang bekerja sebagai jurutera, juruteknik dan banyak lagi di pelantar minyak. Dan sememangnya diakui oleh mereka sendiri bahawa kerja ini amat mencabar dan berisiko tinggi, kadang-kadang tidak berbaloi dengan gajinya walaupun tinggi.

Berjauhan dengan keluarga itu sudah tidak menjadi masalah, kerana ada masalah yang lebih besar ketika berada di pelantar. Pekerja pelantar perlu bekerja lebih masa, sehingga 16 jam sehari. Ketika bekerja mereka perlu sentiasa sedar dan peka kerana terdapat banyak mesin-mesin yang boleh membunuh jika tersilap langkah. Dengan tidur yang tidak cukup dan menentu, amat berbahaya bagi mereka, dan juga berisiko jatuh dari pelantar dan lemas.

Itu tidak termasuk bahaya bekerja di pelantar minyak akibat letupan yang muda tercetus kerana minyak mudah terbakar. Beberapa letupan yang berlaku di pelantar minyak di seluruh dunia, antaranya adalah seperti kes Deepwater Horizon.

Mungkin anda hanya mengetahui pekerja yang bekerja dengan syarikat tenaga seperti TNB hanya datang memotong tenaga elektrik jika anda tidak membayar bil elektrik. Tetapi mereka yang bekerja di stesen janakuasa elektrik, ia adalah sesuatu yang amat dekat dengan kematian, dari segi adat.

Dari segi adat, tenaga elektrik yang diperlukan untuk menyebabkan kehilangan nyawa adalah setinggi 50 volt. Namun, stesen jana kuasa boleh menjana tenaga elektrik setinggi 800,000 volt, yang mampu membunuh berpuluh ribu orang. Kerja yang berisiko tinggi ini juga memerlukan staf nya untuk memanjat tiang yang tinggi. Tiada apa yang mampu dilakukan hanya dengan sangat berhati-hati ketika kerja. Dalam sekelip mata, sama ada terjatuh atau terkena renjatan elektrik, kedua-duanya boleh membawa maut. Anda berani?

Tiada siapa yang mahu berada di medan peperangan, kecuali pihak yang berperang. Ianya sesuatu yang boleh dikatakan gila dan mahu membunuh diri. Bila-bila masa sahaja mereka anda boleh melayang. Namun, kerja sebagai wartawan di zon perang masih tetap perlu dilakukan seseorang bagi melaporkan apa yang terjadi. Dengan berbekalkan kamera dan tag nama "jurugambar", mereka hanya melakukan kerja mereka dan berdoa agar mereka tidak terkena butiran-butiran peluru dan bom yang berterbangan.

Dengar nama sudah boleh bayangkan bagaimana kerjanya. Kotor sudah tidak menjadi masalah lagi. Bekerja di dalam lorong-lorong bawah tanah yang sangat sempit, gelap dan sesak, ianya amat sukar untuk bernafas disebabkan udara yang kurang dan habuk arang batu yang tebal. Dan perlu diingat, menyedut habuk-habuk yang terdapat di dalam lombong itu sahaja sudah berbahaya.

Itu tak termasuk risiko lombong tersebut terkambus akibat gempa bumi atau kejadian alam yang lain. Jika itu berlaku, anda bernasib baik kalau anda mati terkambus serta-merta. Namun jika nasib kurang baik, anda akan terperangkap dan mati secara perlahan-lahan. Kalau berani dan sanggup, boleh hantar resume.

Kayu balak yang ada di negara kita mungkin tak sebesar seperti di negara luar, namun masih juga besar. Pastinya anda rasa gergaji yang digunakan adalah penyebab kerja ini berisiko tinggi dan berbahaya, namun itu bukan masalahnya. Apa yang berbahaya mengenai kerja ini adalah kesilapan mengagak ke mana pokok-pokok itu akan tumbang.

Jika silap ramalan anda, maka akan berakhirlah hayat anda dihempap pokok yang tersangat besar. Mungkin anda akan katakan bahawa mengapa tak lari? Ia adalah disebabkan saiz pokok yang terlalu besar membuatkan anda tidak sempat.

Hendak jadi seorang angkasawan bukannya mudah, memerlukan anda pakar dalam pelbagai aspek. Dah jadi angkasawan, ada pula risiko yang bahaya. Sebanyak 7% dianggarkan bagi kadar kematian seorang angkasawan ketika bertugas. Apa yang berbahaya adalah ketika melakukan perlepasan. Pelbagai kemungkinan boleh terjadi ketika berlepas, seperti kebocoran oksigen dan sebagainya.

Sedikit sahaja kesilapan yang berlaku, boleh membuatkan kapal angkasa meletup. Antara kes kapal angkasa meletup adalah Kapal Angkasa Colombia pada tahun 1986 yang mengorbankan kesemua tujuh angkasawan dan kapten kapal.

Ini bukanlah satu pilihan bagi kita kerana kerja ini tidak ada di negara kita. Namun, ia terdapat di negara seperti di Alaska. Berada di tangga pertama pekerjaan paling berbahaya di dunia, maka risiko nya bukan sesuatu yang kelakar. Kerja ini memerlukan anda cekal dan kuat dalam semua segi, fizikal, mental dan rohani.

Anda perlu kuat untuk bekerja 24 jam sehari, mengangkat peralatan yang berat, buang ais dari bot dan juga sentiasa peka terhadap ombak kuat yang bukanlah dalam kuasa anda. Jika tukang potong kayu balak masih boleh lari jika pokok tumbang, tetapi penangkap ketam ini hanya mampu berdoa ombak kuat dan tinggi tidak membuatkan kapal mereka karam dan terkubur di laut yang teramat sejuk dan dalam.

Bunyi seperti kelakar, tapi kami rasa ianya amat berbahaya, jika anda tidak menjalankan tugas dengan amanah dan jujur. Rakyat tidak akan menyukai anda dan sentiasa memaki hamun anda sama ada secara lisan ataupun di dalam hati. Anda akan sering menjadi bualan perkara yang tidak baik. Namun jika anda amanah dan telus, pastinya menjadi kesayangan semua.

Seperti yang dikatakan oleh Imam Ghazali, benda yang paling berat di dunia ini adalah amanah. Jadi, jika anda rasa anda tidak akan boleh menggalas amanah yang dipertanggungjawabkan kepada anda, maka jangan sesekali cuba menjadi Perdana Menteri.

Fikir sehabis baik sebelum menerima sesuatu amanah dan ikutlah Al-Quran dan Sunnah, kerana menerima amanah itu seperti meletakkan sebilah pedang yang sangat tajam di leher. Anda hanya membahayakan diri anda di dunia dan di akhirat.

Pastinya terdapat banyak lagi kerja yang anda rasa berbahaya lain. Komen jika anda rasa kerja lain yang patut ada dalam senarai ini.


Lelaki Yang Ramai Abang Lebih Cenderung Jadi Gay - Kajian

Siapa sangka jumlah abang lelaki yang ada di kalangan adik beradik boleh mempengaruhi kecenderungan si adik untuk menjadi lelaki songsang?

Begitulah yang dilaporkan dalam jurnal Proceedings of National Academy of Sciences, hasil kajian Anthony Bogaert dari Brock University. Berdasarkan kajian itu yang diterbitkan pada tahun 2006 selepas 10 tahun melakukan penyelidikan mendapati memang mendapati lebih ramai abang dimiliki oleh seorang lelaki, kecenderungan untuk beliau menjadi gay lebih tinggi.

Bagaimanapun, penyelidik tidak dapat mengenal pasti faktor sebenar yang mempengaruhi mental lelaki itu, adakah kerana faktor psikologi apabila mereka duduk di dalam rumah yang sama atau faktor genetik, kerana mereka berkongsi rahim wanita yang sama.

Kajian Dr.Bogaert mendapati ada dua andaian yang dapat disimpulkan; jika seorang lelaki duduk di dalam rumah yang ramai abang angkat, yakni bukan abang kandungnya, kecenderungan itu tidak wujud. Kecenderungan itu hanya terbukti apabila bilangan abang kandung sahaja diambil kita.

Yang lebih mengejutkan - seorang lelaki tidak semestinya lebih cenderung menjadi gay apabila dia duduk serumah dengan abang-abangnya. Mereka tidak perlu tinggal serumah untuk menunjukkan tanda-tanda si adik lebih mudah menjadi gay.

Sindrom ini yang dikenali sebagai fraternal birth order defect. Menurut satu kajian oleh pakar seksualiti Amerika, Dr.Michael Bailey dari Northwestern University berjaya menghuraikan fenomena ini dalam bentuk yang lebih mendalam.

"Apabila seorang ibu mengandung, janin bayi mengandungi satu protein dalam kromosom mereka yang digelar H-Y antigens. Antigen inilah yang menentukan tahap heteroseksual seorang lelaki," terang beliau.

"Oleh kerana antigen ini tidak wujud secara semulajadi dalam tubuh wanita, ini akan merembeskan antibodi yang bersifat maternal untuk menentang atau mengikat H-Y antigens tadi," ujar Dr.Bailey.

"Setiap kali berlaku persenyawaan dan mengandung, badan si ibu akan menghasilkan lebih banyak antibodi untuk melawan H-Y antigens ini sehinggalah H-Y antigen ini kurang memberikan pengaruh kepada janin lelaki dalam membantu pembentukan orientasi heteroseksual normal lelaki," kata Dr.Bailey.

Secara ringkasnya, setiap kali mengandungkan dan melahirkan anak lelaki, badan ibu akan secara automatik menghasilkan antibodi kepada satu jenis protein yang hanya ada pada lelaki dan antibodi itu akan diserap ke dalam janin anak seterusnya, lalu memberi kesan kepada perkembangan anak tersebut.

Bagaimanapun, ini hanyalah satu teori yang belum dapat dibuktikan. Beberapa faktor yang menyokong teori ini adalah kerana teori fraternal birth order defect tidak menunjukkan sebarang kesan kepada janin perempuan dan hanya memberi kesan kepada bayi lelaki.

Menurut kajian Dr.Bailey, seorang lelaki tanpa abang mempunyai 2% kemungkinan menjadi gay. Apabila dia ada seorang abang, 2.6%. Apabila beliau mempunyai dua, tiga atau empat orang abang, kemungkinan dia menjadi gay adalah 3.5%, 4.6% dan 6.0%.

Selama ini saya sebenarnya beranggapan seorang lelaki yang tidak mempunyai abang dan hanya mempunyai beberapa orang kakak lebih cenderung untuk menjadi lelaki lembut, tetapi selepas membaca penyelidikan ini amat jelaslah pandangan saya selama ini salah. Begitupun, ini tidak menjelaskan mengapa ada sesetengah lelaki mahu menganggap lelaki lain sama seperti teman wanita.


8 Rutin Kecantikan Harian Ini Punca Jerawat Anda Makin Teruk

Muka anda sentiasa dinaiki jerawat yang seakan tiada kesudahan? Rutin kecantikan anda mungkin menjadi penyebabnya. Sama ada ianya teknik mencuci wajah atau penggunaan produk solekan yang salah, terdapat beberapa cara rutin kecantikan anda boleh membuat jerawat anda menjadi lebih teruk. Anda tidak perlu mengabaikannya, tetapi jadilah lebih bijak tentang apa yang digunakan pada wajah. Jom semak sebahagian daripada rutin kecantikan yang boleh memberi masalah jerawat yang serius.

Adakah anda seringkali mengelak penggunaan krim pelindung matahari apabila ianya diperlukan? Jangan! Keradangan berpunca daripada sunburn boleh menyebabkan jerawat anda menjadi lebih teruk dan boleh menggelapkan sebarang hiperpigmentasi dari semasa ke semasa. Pilih krim tabir suria yang 'ringan' untuk memastikan kulit anda berada dalam keadaan paling baik.

Jika jerawat tumbuh berhampiran rambut anda, ianya mungkin disebabkan produk rambut yang anda gunakan. Sesetengah produk rambut mengandungi banyak bahan kimia dan minyak yang tidak sepadan dengan kulit wajah anda. Bahan-bahan seperti alkohol, petroleum, sodium laurel sulfate dan silikon boleh menyebabkan jerawat. Anda dinasihatkan untuk menukar produk rambut anda dengan produk yang mengandungi bahan-bahan semulajadi dan bebas minyak.

Jangan hanya menyapu ubat jerawat kepada jerawat yang sudah sedia ada. Semua ramuan dan losyen ini bukan sahaja bertujuan untuk menyembuhkan jerawat yang sudah muncul, tetapi juga menghalang pembentukan jerawat baru. Sapukan ubat jerawat di seluruh muka anda untuk hasil yang terbaik. Apa-apa pun, berundinglah dengan doktor untuk mengetahui keadaan sebenar kulit wajah anda terlebih dahulu.

Jangan sesekali guna tuala tangan untuk mengeringkan wajah anda yang basah. Tuala boleh menjadi sangat kasar dan menyebabkan minuscule tears yang membolehkan bakteria memasuki kulit anda. Ini biasanya berlaku semasa anda menggosok atau mengelap kulit wajah. Sebaliknya, pilih kain yang lebih lembut seperti baju t-shirt bagi mengelakkan bakteria yang tidak sepatutnya masuk ke dalam liang pori.

Berus solek tidak hanya menyerap solekan anda, tetapi juga bakteria dan sel-sel kulit mati. Dengan kombinasi ini berlarutan dalam berus solek anda, alat-alat yang kotor ini boleh menyebabkan beberapa masalah kulit yang serius seperti keradangan dan jerawat yang teruk. Pastikan berus anda bersih dengan mencuci mereka setiap dua minggu menggunakan pembersih lembut seperti syampu bayi. Dengan mencuci alatan anda dengan betul dan menjaga kebersihan produk kecantikan yang dimiliki, wajah anda pasti akan menampakkan perubahan yang ketara.

Pernahkah anda menggunakan span solekan yang sama sejak bulan yang lalu? Jika ya, ini adalah masa terbaik untuk anda melemparkannya. Bakteria sememangnya amat licik dan boleh masuk ke dalam liang anda melalui beberapa cara. Span solekan boleh menyimpan banyak bakteria dan solekan lama yang boleh menyebabkan jerawat.

Seperti makanan, penting untuk anda memeriksa senarai kandungan pada bungkusan sesuatu produk kecantikan sebelum membelinya. Bahan seperti lanolin, petroleum, dan minyak mineral amat mengerikan untuk kulit. Mereka boleh menyumbat liang pori dan menyebabkan banyak kerengsaan. Elakkan minyak yang berlebihan dalam rutin kecantikan dan penjagaan kulit anda untuk mengelakkan bakteria. Cari produk yang bebas minyak atau tidak komedogenik (non-comedogenic) yang tidak akan menyumbat liang pori wajah.

Produk dalam balang sering terdedah kepada cahaya dan udara kerana anda terpaksa membuka sepenuhnya untuk digunakan. Ketahuilah produk ini boleh 'rosak' lebih cepat dan seterusnya menyebabkan jerawat. Tambah buruk lagi, meletakkan jari anda ke dalam produk tersebut boleh menjadi mimpi ngeri kepada keadaan kulit wajah. Cuba beli produk dalam bentuk botol yang boleh ditekan untuk meminimumkan pendedahan bakteria yang terdapat dalam udara.

Jerawat sudah cukup merengsakan, jangan biarkan rutin kecantikan anda memburukkan lagi keadaan. Lakukan apa yang terbaik untuk kulit anda. Kecantikan semulajadi tidak hanya akan menjadikan solekan anda kelihatan lebih baik, tetapi juga akan memastikan kulit anda kelihatan sihat untuk jangka masa panjang. Ia mungkin memerlukan sedikit usaha tetapi hasilnya benar-benar berbaloi. Semoga anda berjaya memiliki kulit bebas jerawat dalam masa yang singkat.


10 baka anjing yang paling berbahaya di dunia

Anjing dianggap sebagai saudara kecil untuk sesetangah orang yang memeliharanya. Anjing merupakan haiwan kesayangan yang boleh menjaga rumah dan keselamatan seseorang. Selain itu, selalunya sukar untuk dipercayai bahawa jenis haiwan yang bijak dan baik seperti anjing boleh menggigit anggota badan seseorang sehingga menyebabkan kecederaan yang teruk dan boleh membawa maut.

Tidak semua anjing dilahirkan dengan penuh keriangan di atas suara mereka yang garang. Oleh itu iluminasi ingin menunjukkan kepada anda senarai baka anjing yang paling berbahaya di dunia ini.

Satu baka penyerang yang mampu membunuh hampir semua musuh. Pembentukkan anjing ini secara tidak betul menyebabkan ia mampu untuk membunuh orang yang tidak bersalah malahan pemiliknya sendiri. Berhati-hati jika anda terjumpa dengan anjing jenis ini!

Rottweilers dianggap sebagai salah satu baka yang paling berbahaya. Patut dan taat kepada pemiliknya dan ia merupakan seekor penjaga tuannya yang hebat. Satu-satunya peluang dan harapan untuk bertahan ketika anda diserang oleh Rottweiler adalah dengan bertindak secara pasif.

German Shepherd merupakan salah satu baka anjing yang sangat bijak. Disebabkan itu ia dilatih untuk mencari dan menangkap penjenayah yang bebas di luar. Jika anjing ini dapat menangkap penjenyah dan tidak dihentikan tepat pada waktunya atau pesalah itu terus boleh terbunuh. German Shepherd yang dikenali sebagai pengawal undang-undang juga akan beralih kepada pembunuh yang kejam jika tidak dapat dikawal.

Keturunan Deutscher Boxers ini jangan dipandang remeh kerana ia bukan berbaring di laman sahaja tetapi ia mampu menumbangkan lembu malahan beruang juga mampu ditumbangkan. Oleh itu lebih baik anda berbuat baik sahaja dengan anjing jenis ini walaupun rupanya tidak kelihatan begitu garang.

Apabila dilihat di dalam satu sudut, Dobermans merupakan seekor anjing yang mesra. Tetapi jika tuan anjing tersebut berada dilihat terancam walaupun sedikit yang datang dari orang lain, ia akan mula menunjukkan sifat agresif semulajadinya.

Awas, jika anda melihat Malamute tiba-tiba menjadi gugup atau marah. Anda pasti sukar untuk menenangkannya. Jenis baka anjing ini boleh menjadi tidak terkawal jika mereka tidak terlatih dengan baik. Beratnya hampir lima puluh kilogram, Malamutes boleh menumpaskan mana-mana orang saiz dewasa tanpa kawalan kendiri. Terlalu buruk untuk anda jika ia bertukar menjadi marah.

Sebagai seorang pemburu anda akan berasa hebat jika membawa anjing baka ini walaupon bulu ia kelihatan gebu tanpa apa-apa kesulitan dia mampu memaut pada dua bahu mana-mana manusia. Pemilik-pemilik baka ini akan perlu meneman anda jika mahu ke rumah mereka. Oleh itu, lebih baik tidak melawat tuan mereka tanpa undangan. Jangan sesekali menilai Chow-chow dengan penampilannya yang comel dan jangan cuba memancing anjing itu. Jika ia memakan umpan, pasti anda akan berasa putus asa.

Dogo Canarios selalu digunakan sebagai seekor pemburu yang sempurna, selain membantu pemiliknya untuk menangkap lembu. Mereka juga terkenal kerana penyertaan mereka dalam pertempuran anjing. Dogo Canarios mampu menenangkan mangsa dengan mudah. Baka ini akan disimpan dan dirantai untuk mengelakkan ia memburu haiwan lain. Penjual daging adalah satu-satunya yang dibenarkan untuk mengekalkan baka ini. Nak berkawan dengan Dogo Canario tidak mudah sama sekali kerana makhluk ini susah untuk dijinakkan.

Para penjaga anjing ini pasti akan menyukai setiap orang yang membelai dan mengosongkan laluan untuk memberi laluan kepada pemiliknya. Kebanyakkan anjing jenis ini sering dilahirkan pekak. Itu sebabnya latihan Dalmatian tidak berjalan dengan begitu baik dan sukar untuk mematuhi peraturan. Akibatnya, haiwan ini berkembang secara tidak terkawal dan sengaja.

Secara teorinya, wakil-wakil baka ini cukup mesra dengan haiwan peliharaan mereka ini. Walau bagaimanapun, anda perlu berhati-hati kerana mereka sangat mirip dengan nenek moyang mereka yang berketurunan serigala. Kadang-kadang anjing ini dapat mendatangkan ketakutan pada orang dan ketakutan itu mampu untuk menimbulkan naluri haiwan yang sukakan benda yang berdarah.


5 Moyang Haiwan Zaman Sekarang Yang Sudah Pupus dan Dahulunya Bersaiz Gergasi

Setakat ini, rekod haiwan paling berat di muka bumi yang masih hidup dipegang oleh ikan paus biru yang mampu mencapai 190 tan beratnya. Selain itu ikan paus biru juga merupakan perenang yang cekap yang mampu berenang sepantas 48km/j jika diancam bahaya.

Kita bernasib baik kerana ikan paus ini bersifat pasif dan bukannya haiwan pemangsa yang hidupnya senantiasa mencari mangsa sebagai sumber makanan. Lagipun, ikan paus biru hidup di laut, mengurangkan risiko bahaya yang dibawanya.

Walaupun begitu, bagaimana pula jika anda diberitahu, selain ikan paus biru, ada banyak haiwan lain yang bersaiz gergasi dan mempunyai sifat pemangsa, namun sudah pupus? Berikut adalah 5 haiwan gergasi yang sudah pupus dan jika mereka masih wujud, besar kemungkinan akan memberikan banyak kesusahan pada manusia.

Jaekelopterus rhenaniae atau kala jengking laut ini dianggarkan mampu mencapai panjang sehingga 2.5 meter. Bayangkan ada seekor kala jengking sebesar itu sekarang? Dianggarkan hidup 390 juta tahun dahulu, hidup Jaekelopterus rhenaniae ini dipenuhi dengan diet memakan ikan.

Pada tahun 2008, pencakarnya ditemui di Jerman dan daripada situlah penyelidik dapat menganggar saiz asal kala jengking ini. Penemuan itu juga membuktikan saiz makhluk berkategori arthropods iaitu makhluk yang mempunyai cangkerang luar dahulu sebenarnya lebih besar berbanding kala jengking comel yang dapat kita lihat sekarang.

Digelarkan burung gergasi kerana mempunyai bukaan sayap selebar 20 kaki, Argentavis magnificens mempunyai saiz yang hampir sama dengan sebuah kapal terbang kecil. Bayangkan, satu tulang humerus di sayapnya sudah bersamaan dengan panjang tangan manusia dari bahu ke hujung jari.

Tengok nama saintifiknya pun dah menakutkan, sarcosuchus imperator atau lebih popular dengan nama SuperCroc adalah spesis buaya yang menduduki kawasan tropika Afrika 110 juta tahun dahulu.

Mampu membesar sehingga 12 meter panjang dan 8 tan berat, dianggarkan yang SuperCroc makan dinosaur kecil dan ikan untuk hidup. Penemuan pertama berlaku pada tahun 1997 di Republik Niger apabila penyelidik menemui rahang buaya yang mempunyai panjang sama dengan seorang manusia.

Megalodon membawa maksud Big Tooth atau Gigi Besar, jadi Carcharocles megalodon membawa maksud ikan jerung bersaiz gergasi yang mempunyai gigi yang sangat besar. Dianggarkan mempunyai saiz yang lebih besar daripada haiwan paling besar di bumi ketika ini, iaitu ikan jerung paus atau whale shark, Carcharocles megalodon dianggarkan mampu mencapai panjang sehingga 18 meter dan mencapai berat sehingga 50 tan.

Menurut penyelidik yang mengkaji, satu rahang Carcharocles megalodon mempunyai 276 batang gigi dan rahang Carcharocles megalodon mampu dibuka sehingga 2 meter jaraknya. Rajah di atas menunjukkan saiz gigi carcharocles dibandingkan dengan gigi jerung putih yang ada ketika ini.

Anaconda menjadi inspirasi kepada siri filem Anaconda yang menampilkan Jennifer Lopez sebelum dia menjadi bintang besar Hollywood. Walaupun begitu, anaconda yang masih hidup di bumi dianggarkan mampu mencapai sehingga 27 kaki panjang. Titanoboa cerrejonensis pula bukanlah spesis yang sama dengan anaconda tetapi adalah spesis ular lain yang dikategorikan sebagai boa. Jika anda rasa anaconda sudah cukup besar, Titanoboa cerrejonensis pula mampu mencapau 42 kaki panjangnya.

Dianggarkan wujud 58 atau 60 juta tahun dahulu, penemuan fosil pertama Titanoboa cerrejonensis dibuat di Carrejon, Colombia. Selepas penemuan fosil ini, Titanoboa cerrejonensis diisytiharkan sebagai spesis ular paling besar pernah wujud menggantikan satu spesis lain bernama gigantophis garstini, yang hidup 40 juta tahun dahulu di kawasan gurun Sahara.


5 Negara Yang Mempunyai Purata IQ Tertinggi Di Dunia

IQ adalah penanda aras kepada kepintaran dan kebijakkan seseorang itu, terutamanya dalam bidang pelajaran. IQ yang bermaksud "Intelligent Quoation" adalah jumlah markah yang diperolehi daripada beberapa ujian piawaian yang direka untuk mengukur tahap kecerdasan dan kepintaran otak manusia. Biasanya mereka yang mempunyai IQ yang tinggi berjaya dalam bidang akademik lebih daripada mereka yang mempunyai IQ yang rendah.

Kebanyakan manusia, iaitu 70% daripada populuasi mempunyai tahap IQ di paras 100. Mereka yang mencapai tahap pembelajaran akademik ke tahap PhD pula biasanya mempunyai purata IQ 132, dan jika IQ seseorang itu melebihi 143 mereka dikategorikan sebagai genius. Sebagai contoh, johan catur dunia, Bobby Fisher dikategorikan sebagai genius yang mempunyai tahap IQ 150 hingga 160, termasuklah Albert Einstein dan Stephen Hawking yang juga genius dengan mempunyai tahap IQ melebihi 160.

Namun, pada tahun 2017, seorang kanak-kanak India, Arnav Sharma yang tinggal di London telah mengambil ujian IQ yang dihasilkan oleh Mensa, dan telah melepasi tahap IQ Albert Einstein dan Stephen Hawking dengan mencatatkan tahap IQ 162.

Mensa adalah sebuah pertubuhan bagi orang-orang genius tertua dan terbesar di dunia, menyediakan forum untuk menukar idea-idea intelek melalui syarahan, perbincangan, jurnal, perjumpaan antarabangsa dan banyak lagi. Ia mempunyai melebihi daripada 100 buah negara.

Kami ingin berkongsi dengan anda 5 buah negara yang mempunyai purata IQ tertinggi di dunia menurut kajian dan sumber oleh IQ Research, kajian oleh profesor Psikologi daripada Britain, Richard Lynn dan Tatu Vanhanen, profesor Sains Politik daripada Finland dari 2002 hingga 2006, yang mengendalikan kajian IQ di lebih daripada 80 buah negara.

Kedua-dua profesor ini berpendapat bahawa pendapatan negara berkait rapat dengan perbezaan dalam purata IQ negara. Tambah mereka lagi, walaupun IQ bukanlah satu-satunya faktor, namun ia merupakan satu faktor penting dalam penentu kepada pendapatan negara dan kadar pertumbuhan ekonomi sesebuah negara. Selain itu, sistem edukasi sesebuah negara juga menjadi penyumbang terbesar kepada purata IQ.

Purata sentiasa menjadi kontroversi dan perlu ditafsir dengan berhati-hati. Tujuan kami berkongsi adalah untuk memberikan gambaran akan di mana tahap IQ dunia berbanding dengan purata IQ rakyat Malaysia. Ia juga tidak menentukan bahawa rakyat negara di bawah ini lebih bijak dari anda atau sebaliknya.

Bagi Malaysia, purata IQ adalah 92 dan berkongsi kedudukan ke-12 bersama Ireland dan Greece.

Gambar di atas menunjukkan kedudukan 12 negara terbaik dunia berdasarkan tahap penguasaan dan kecerdasan remaja berumur 15 tahun dalam matapelajaran Matematik dan Sains berdasarkan kajian. 5 kedudukan teratas dipelopori oleh negara Asia.

China berada di tangga ke-5 dunia dengan purata IQ sebanyak 105. Negara China berkedudukan kedua dunia dalam pengeluaran dalam negara kasar selepas Amerika Syarikat sebanyak 11,795 billion USD pada tahun 2017. Antara orang yang terbijak dan mempunyai IQ tertinggi di dunia adalah seorang yang berbangsa Cina, Terence Teo, yang lahir di Australia, namun ibu dan bapanya berasal dari Shanghai, China. Sistem pendidikan yang agak ketat dan tegas membuatkan mereka terpaksa mengikut perubahan yang diterapkan.

Berkongsi di tempat ke-5 dunia, tidak lain tidak bukan adalah Jepun. Jika dilihatkan kepada pertumbuhan ekonomi Jepun dan dengan teknologi yang sedia ada dan masih pesat berkembang, tidak dapat disangkal lagi bahawa Jepun sememangnya layak berada di 5 tangga teratas purata IQ dunia. Tokyo University di tangga ke 48 dunia membuktikan tahap sistem edukasi Jepun. Apa yang lebih mengejutkan adalah kadar celik huruf di Jepun dianggarkan setinggi 99%! Sangat menakjubkan.

Rakyat Jepun juga mempunyai kadar menyelesaikan masalah matematik, sains dan alam semulajadi yang sangat tinggi, selain daripada hebat dalam ujian IQ. Lihat pada rajah di atas di mana kanak-kanak berumur 15 tahun di Jepun menduduki tangga ke-4 dunia dalam matapelajaran Matematik dan Sains.

Negara yang mempunyai akses internet terlaju di dunia, Korea Selatan. Sistem pendidikan Korea Selatan dikatakan yang terbaik dan mencabar di dunia. Pelajar di korea terpaksa belajar dan mengulangkaji selama hampir 14 jam setiap hari, sehinggakan kes bunuh diri semakin meningkat menjelang peperiksaan. Ujian kemasukan ke universiti yang sangat sukar menyebabkan mereka terpaksa bersaing sengit di antara satu sama lain.

Syarikat-syarikat besar seperti Samsung, LG dan Hyundai adalah penyumbang terbesar kepada pendapatan Korea Selatan iaitu sebanyak 70%. Teknologi yang dihasilkan oleh syarikat-syarikat ini adalah hasil daripada kajian-kajian para saintis yang sudah tentunya memerlukan IQ di tahap yang tinggi.

Umum mengetahui tahap akademik di Singapore adalah antara yang terbaik di dunia. Berdasarkan keputusan dalam Ujian Pendidikan Antarabangsa, Singapore menduduki tangga teratas dalam matapelajaran Matematik bagi pelajar di sekolah rendah dan sekolah menengah, dengan Amerika Syarikat dan England masing-masing di tangga ke-10 dan ke-11. Ini membuktikan bahawa kepentingan akademik di Singapura amat ditekankan sejak usia yang muda.

Juga kedudukan Nanyang Technological University, Singapore (NTU) yang berada di kedudukan pertama universiti terbaik dunia berusia yang 50 tahun ke bawah dan di tangga ke-4 universiti terbaik dunia dalam bidang kejuruteraan dan teknologi sedikit sebanyak memberikan gambaran kepada anda mengapa Singapura berada di kedudukan ke-2 senarai ini.

Disebabkan kepadatan penduduk Hong Kong yang sangat tinggi iaitu 6480 penduduk satu kilometer persegi dan jumlah penduduk, menyumbang kepada keputusan ini. Pendidikan yang diterima oleh penduduk di Hong Kong lebih mudah dilaras dan diberikan berbanding dengan negara-negara lain.

Tahap IQ dibina sejak usia yang amat kecil lagi. Menurut statistik, Hong Kong mempunyai kadar kematian bayi yang sangat rendah dan merupakan antara terendah di dunia. Kematian bayi berkait rapat dengan kekurangan nutrisi dan dehidrasi, yang mana sangat kurang berlaku di Hong Kong. Menurut kajianoleh National Institute of Mental Health (Amerika Syarikat),kecerdasan dan kepintaran otak seseorang itu berkait dengan perkembangan otak mereka semasa bayi. Ketika fasa perkembangan otak ini lah yang perlu dititikberatkan sekali.

Selain itu, penduduk Hong Kong sangat bijak dalam mengambil ujian. Sistem edukasi Hong Kong secara tak langsung memaksa para pelajar untuk bertungkus lumus memastikan mereka lulus dalam ujian. Salah satu caranya adalah melakukan ujian IQ, dan dengan latihan yang kerap, anda dapat meningkatkan tahap IQ anda. Bukan itu sahaja, Universiti of Hong Kong juga merupakan antara universiti terbaik dunia, di kedudukan 27 dunia, dengan kursus Pergigian di tangga pertama dunia, kursus Pendidikan di tangga ke-7 dan kursus Kejuruteraan Awam dan Struktur di tangga ke-9 dunia.


Soalan Matematik Viral Yang Buat Ramai Pening Kepala

Adakah anda seorang yang bijak dalam menyelesaikan masalah matematik? anda berasa bahawa matematik merupakan satu perkara yang amat mudah? Sekiranya ya, anda perlu mencuba soalan yang diberikan kepada kanak-kanak berusia 14 tahun di negara Singapura ini.

Soalan ini pernah menjadi tular di laman sosial satu ketika dahulu kerana ramai yang beranggapan bahawa ia mustahil untuk diselesaikan. Namun, sekiranya anda berfikir dengan lebih lanjut, anda mampu untuk menyelesaikan soalan matematik ini.

1) Pertama sekali, kita perlu mengenal pasti sama ada Albert mengetahui bulan atau tarikh hari jadi Cheryl. Sekiranya Albert mengetahui tarikh hari jadi Cheryl, sudah pasti Bernard tidak akan mengetahui tarikh tersebut. Oleh hal yang demikian, sudah tentu Albert mengetahui bulan hari jadi Cheryl.

2) Melalui pernyataan yang pertama, kita tahu bahawa Albert amat pasti bahawa Bernard tidak mengetahui tarikh hari jadi Cheryl. Oleh itu, bulan Mei dan Jun perlu dipotong (Kerana tarikh 19 dan 18 hanya ada pada bulan Mei dan Jun). Dalam erti kata lain, sekiranya Albert mengetahui bahawa tarikh lahir Cheryl adalah pada bulan Mei atau Jun, dia tidak akan pasti bahawa Bernard tidak mengetahui tarikh tersebut kerana ada kemungkinan bahawa Bernard mempunyai tarikh 18 atau 19 haribulan.

3) Melalui statement Albert, Bernard pasti bahawa bulan Mei dan Jun adalah salah.

4) Kemudian, Bernard telah pun tahu bulan kelahiran Cheryl. Ia merupakan salah satu daripada 3 tarikh ini : 16 Julai, 15 Ogos dan 17 Ogos. (Tanggal 14 haribulan disingkirkan kerana ada kemungkinan ianya 14 Ogos ataupun 14 Julai)

5) Oleh hal yang demikian, Albert juga telah pun tahu tarikh hari jadi Cheryl. Ia sudah tentu adalah pada bulan Julai kerana sekiranya pada bulan Ogos, dia perlu memilih sama ada pada 15 ataupun 17 Ogos.

Pada mulanya soalan ini merupakan soalan yang dipertandingkan di pertandingan Singapore and Asean Schools Math Olympiads (SASMO). Namun, soalan ini dilaporkan telah bocor dan ia akan digantikan dengan soalan yang baru sebelum pertandingan yang sama dijalankan di Cambodia.

Anda berjaya menjawab soalan ini? kongsikan kepada rakan-rakan anda dan cabar mereka supaya menjawab soalan ini!


5 Pembunuh Bersiri Paling Kejam Di Abad Ke-20

Pembunuh bersiri biasanya datang daripada kalangan mereka yang mempunyai kehidupan yang bermasalah, tidak waras dan juga mempunyai sasaran masing-masing. Ada yng melakukannya kerana nafsu dan ada juga kerana wang.

Namun kita sebagai masyrakat yang waras haruslah lebih peka agar dapat membanteras jenayah seperti ini. Syukur Malaysia masih selamat, jenayah kejam seperti jarang berlaku di negara kita.

Iluminasi.com ingin berkongsi dengan anda 5 pembunuh bersiri paling kejam pada abad ke-20.

Gary Ridgway dari Amerika Syarikat merupakan pembunuh bersiri prolifik sepanjang tahun 1980-an dan 1990-an di sekitar Washington. Pada tahun 2001, Gary diberkas oleh pihak polis dengan tuduhan 4 kes bunuh. Namun dia mengaku telah membunuh sekurang-kurangnya 70 wanita.

Gary memberi kerjasama kepada pihak polis dengan memberi pengakuan yang terperinci sehinggakan pihak polis menjumpai tempat pembuangan mayat mangsanya. 5 daripadanya di buang di Green River yang memberi gelaran kepadanya iaitu "The Green River Killer".

Disebabkan kerjasama itu Gary terlepas daripada hukuman mati dan disabitkan kesalahan atas 49 pembunuhan dan dihukum penjara seumur hidup.

Pedro Rodrigues Filho atau gelarannya "Pedrinho Matador" berasal dari Brazil adalah antara pembunuh paling kejam di dunia. Rasa ingin membunuh dalam dirinya bermula pada usia 13 tahun apabila berlakunya pergaduhan antara Pedro dan sepupunya yang telah ditolak ke dalam mesin pemerah tebu.

Setahun selepas itu, berlakunya pembunuhan pertama Pedro dengan membunuh penolong Ketua Bandar kerana memecat bapanya yang bekerja sebagai pengawal keselamatan sekolah yang dituduh mencuri makanan di dapur sekolah. Tidak cukup dengan itu, Pedro kemudiannya membunuh pengawal keselamatan sekolah yang merupakan pencuri sebenar.

Antara yang menjadi mangsa lain Pedro adalah pengedar dadah tempatan yang telah dibunuh secara beramai-ramai olehnya. 4 tahun menjadi penjenayah, jumlah mangsa pembunuhan Pedro meningkat kepada 10 orang. Apa yang paling kejam adalah Pedro telah membunuh bapanya sendiri di sebuah penjara tempatan, selepas bapanya itu menyembelih ibu Pedro. Pedro yang ingin membalas dendam telah memotong sebahagian kecil jantung bapanya, mengunyahnya dan meludah kembali.

Pada tahun 1973, Pedro telah diberkas dan dipenjarakan. Jumlah mangsa pembunuhan Pedro telah disahkan olehnya sendiri iaitu sebanyak 71 orang. Dia disabitkan kesalahan dan telah dijatuhkan hukuman 128 tahun penjara. Ketika di dalam penjara, Pedro telah membunuh 47 orang banduan lain. Walaupun undang-udang di Brazil hanya mengharamkan hukuman melebihi 30 tahun penjara, namun disebabkan oleh jenayah bunuh yang masih dilakukan oleh Pedro membuatkan dia dihukum 400 tahun penjara. Namun Pedro telah dibebaskan pada tahun 2007 selepas 34 tahun dipenjara oleh Justice System.

Dia kemudiannya ditahan semula pada tahun 2011 di rumahnya atas kesalahan memberontak dan penahanan palsu.

Barbosa, atau nama penuhnya Daniel Camargo Barbosa merupakan perogol dan pembunuh bersiri yang menjadikan wanita muda sebagai mangsanya. Sepanjang jenayahnya, Barbosa telah merogol dan membunuh 150 orang wanita muda telah menjadi mangsa rogol dan bunuhnya di Colombia dan Equador di sekitar tahun 1970-an dan 1980-an.

Sebelum kehidupannya sebagai pembunuh, Barbosa mempunyai 2 orang anak bersama kekasihnya, namun telah jatuh cinta dengan perempuan lain, Esperanza. Barbosa bercadang untuk mengahwini Esperanza namun mengetahui bahawa wanita itu bukan perawan. Mereka kemudiannya membuat satu perjanjian di mana Barbosa akan masih bersamanya jika Esperanza membantu Barbosa untuk mencari gadis perawan lain untuk ditiduri, yang mana bermulanya jenayah rogol dan bunuh Barbosa.

Modus operandinya adalah dengan Esperanza memancing gadis-gadis ke rumah mereka dan memasukkan ubat tidur ke dalam air mereka bagi memudahkan proses rogol oleh Barbosa. 5 gadis telah dirogol dengan cara ini namun mereka tidak dibunuh. Namun kedua-dua Barbosa dan Esperanza telah disabitkan diberkas dan dipenjarakan disebabkan laporan yang dibuat oleh gadis yang menjadi mangsa kelima.

Hakim telah menjatuhkan hukuman 3 tahun penjara dan Barbosa sangat gembira dengan kelonggaran itu telah berjanji untuk bertaubat. Namun, kes itu telah diambil alih oleh hakim lain dan menjatuhkan hukuman 8 tahun penjara kepada Barbosa. Ini menyebabkan kemarahan di dalam diri Barbosa yang sangat tinggi. Dia menjalani hukuman penuh 8 tahun penjara dan akhirnya dibebaskan.

Pada 1973, pembunuhan pertamanya berlaku ketika Barbosa melalui sebuah sekolah dan menculik seorang kanak-kanak perempuan berusia 9 tahun. Barbosa kemudiannya merogol dan membunuh kanak-kanak malang itu kerana tidak mahu perbuatannya itu diketahui pihak polis dan ditangkap seperti kes sebelum ini.

Dia kemudiannya telah berjaya diberkas pada tahun 1974 dan dijatuhkan hukuman 25 tahun penjara. Dikatakan lebih daripada 80 gadis menjadi mangsa Barbosa di Colombia dan dia mengaku telah membunuh lagi 72 mangsa di Ecuador.

Pada tahun 1994, Barbosa telah dibunuh di dalam penjara oleh sepupu salah seorang daripada mangsanya.

Seramai hampir 250 pembunuhan telah dilakukan oleh seorang doktor, Harold Frederick Shipman. Harold merupakan antara salah seorang pembunuh bersiri prolifik dalam sejarah manusia. 80% daripada mangsanya adalah wanita.

Kegiatan membunuh yang dilakukan oleh Harold telah disedari oleh rakan sekerjanya dan penggali kubur tempatan. Mereka berasa curiga dengan kadar kematian yang sangat tinggi di kalangan pesakit Harold. Perkara ini dibawa ke pengetahuan pihak polis namun disebabkan bukti yang tidak mencukupi, Harold tidak dapat disiasat dan didakwa. Harold kemudiannya membunuh 3 lagi mangsanya pada tahun 1998. Mangsa terakhirnya adalah Kathleen Grundy yang ditemui mati di rumahnya dan Harold merupakan orang terakhir yang melihatnya hidup. Harold merupakan doktor yang menandatangani sijil kematian Kahtleen dan bebab kematian Kathleen dicatatkan oleh Harold sebagai sakit tua.

Setelah kematian Kathleen, anaknya Angela Woodruff berasa curiga apabila peguam ibunya memberitahu bahawa ibunya telah menulis surat wasiat yang tidak menyertakan nama Angela, tetapi terdapat nama Harold yang ditinggalkan wang sebanyak RM2.14 juta. Angela kemudiannya membuat laporan polis berkenaan hal itu dan kemudiannya siasatan bermula. Mayat Kathleen digali semula dan dibedah siasat. Terdapat kesan diamorphine pada mayat Kathleen yang biasanya digunakan untuk mengawal kesakitan pesakit barah yang tidak dapat diselamatkan.

Pada September 1998, Dr. Harold diberkas dan pihak polis menjumpai mesin taip yang digunakannya untuk menghasilkan wasiat palsu. Pada tahun 2000, Harold dijatuhkan hukuman penjara seumur hidup dan dicadangkan. Sehari sebelum ulangtahun kelahirannya yang ke-58, Harold telah membunuh diri dengan menggantungkan dirinya di dalam selnya di Wakefield Prison.

Janet Smith, hakim yang menghantar laporan mengenai kes Dr.Harold Fredrick mengganggarkan sebanyak 250 orang telah menjadi mangsa bunuh Harold selama jangkamasa 27 tahun tersebut.

Pedro Alonso Lopez atau gelarannya "The Monster of the Andes" adalah pembunuh bersiri yang berasal dari Colombia. Jenayahnya ini dilakukan di beberapa buah negara termasuk Colombia, Peru, Ecuador dan juga beberapa negara lain. Beliau dijatuhkan hukuman kerana membunuh 80 kanak-kanak perempuan namun menurut pengakuannya, telah merogol dan membunuh lebih daripada 300 kanak-kanak perempuan.

Kehidupan awal Pedro ketika kecil yang kelam-kabut mempengaruhinya dan menjurus kepada jenayah ini. Beliau pernah dicabul dan diliwat ketika masih kecil. Pedro pernah dipenjara ketika berumur 18 tahun akibat mencuri kereta. Ketika dipenjarakan, dia telah diliwat beramai-ramai oleh banduan lain.

Pedro mula membunuh anak gadis di Peru selepas dibebaskan. Dia mengaku telah membunuh hampir 100 orang sehingga tahun 1978. Ketika berada di Colombia dan kemudiannya ke Ecuador, dia memberitahu bahawa 3 gadis dibunuh setiap minggu. "Saya suka gadis di Ecuador, mereka lebih lembut dan mudah percaya," jelasnya.

Pedro ditangkap ketika satu cubaan culik yang gagal, dan telah mengaku membunuh lebih daripada 300 mangsa dan hanya dipercayai oleh pihak polis selepas menjumpai kubur tempat mangsa-mangsanya ditanam. Mereka menemui 53 mayat. Penangkapannya pada 1980 oleh kerajaan Ecuador berakhir selepas pembebasannya pada tahun 1998. Pedro memberitahu media bahawa dia dibebaskan kerana tingkah lakunya yang baik.

Selepas satu jam dibebaskan, Pedro diberkas semula sebagai pendatang tanpa izin dan diserahkan kepada pihak berkuasa Colombia. Di Colombia, Pedro akhirnya telah dijatuhkan hukuman penjara seumur hidup pada tahun 2002.

Kepada para wanita jagalah diri anda sebaiknya. Dan kaum lelaki, awasi dan perlu lebih peka terhadap kaum wanita dan kanak-kanak.